Эзгу ишлар рўёбига нима халал бермоқда?\nХалқимизда “Қушнинг ини бузилса ҳам чирқирайди” деган гап бор. Болалик хотираларимдан ҳеч кўтарилмайди: яшаб турган уйимиз пештоғи ёки айвонига доимо қалдирғоч ва мусичалар ин қурарди. Онам эса доимо “қушнинг инига тегманглар, эшикни катта очиб қўйинлар, улар бемалол кириб-чиқиб турсин” деб тайинларди. Лекин болалигимизга бориб, барибир инларга тегинардик, уйи бузилган қушларнинг тепамизда чуғир-чуғир қилишидан эса завқланардик. Энди ўйласам, қушлар ўшанда чуғирламаган, аслида чирқираган экан…\nСўнгги йилларда мамлакатимизда бунёдкорлик ишлари, айниқса, “Обод маҳалла”, “Обод қишлоқ” ҳамда “Обод марказ” дастурлари доирасида халқ манфаати йўлида қилинаётган саъй-ҳаракатларни кўриб, чиндилдан қувонасан. Ярим асрлик уйлар ўрнига замонавий уй-жойлар қад ростласа, чанг, юриб бўлмас кўчалар асфальт қилиниб, чироқлар ўрнатилса, деворлари нураб турган мактаб ёки шифохона ўрнига ёруғ, кенг, кўрган одамнинг кўзи қувнайдиган ижтимоий объектлар қурилса, қувонмай бўладими?!\nЎзбек халқи болажон, фарзанди учун жонини беришга ҳам тайёр миллат сифатида таърифланади. Бу ойдин ҳақиқат. Ҳукуматимиз келажагимиз эгалари ҳисобланмиш — фарзандларимиз эртаси, халқимиз, юртимиз фарвонлигини ўйлаб, яшаб турган уйимиз ўрнига замонавий иншоотлар барпо қилишни режалаштирган экан, бундан фақат қувониш керак. Чунки, оталаримиз ҳаёт бўлганида биз — фарзандларини ўйлаб, албатта, бунга қаршилик қилмаган бўлар эди. Биз ҳам оталаримиз каби болаларимизнинг замонавий мактабларда етук таълим олишини хоҳлаймиз. Иссиқ жон, касал бўлиб қолсак қачонгача катта шаҳарларга зир югурамиз? Зарур шароитлар муҳайё қилинган шундоқ маҳалламиздаги шифохонада ётиб даволансак, қандай яхши. Сифатли, арзон муҳсулотлар билан тўлган “супермаркет”, “болалигим — пошшолигим” ўтадиган замонавий боғчалар қурилишини истаймиз. Эрталабдан кечгача меҳнат қилсагу, нима учун кўчаларимиз чанг, қишда лой бўлиши керак?!\nБугун ана шундай бунёдкорлик ишлари жадал давом этаётган бир пайтда айрим раҳбарлар томонидан тадбиркорлар қурган иншоотларни ҳеч қандай огоҳлантиришларсиз бузилаётгани, уйи “снос”га тушиб, саратон жизғинагида очиқ осмон остида яшаётган оилаларга ваъда қилинган тўлов(компенсация)нинг бериламаётгани сир эмас. Баъзи маҳаллий раҳбарлар “янгисини қурмай туриб, эскисини бузма” деган анъанани унутди чоғи, халқни рози қилишдек эзгу қадриятларни оёқости қилишгача боряпти ва бу одамларнинг ҳақли эътирозига сабаб бўлмоқда.\nСўнгги кунларда Қашқадарё вилоятининг Яккабоғ туманида юз берган воқеага кимни айбдор қилишни билмай бошимиз қотган бир пайтда Хоразмда яна бир шунга ўхшаш ҳолат бўй кўрсатди. Вилоятнинг Чондирқиёт қишлоғи ҳудудига кўчириб юборилган ва қарийб икки ойдан бери очиқ далада палатка қуриб яшаётган аҳоли Урганч-Хонқа йўлининг қатнов қисмини тўсишга мажбур бўлди.\nМамлакатимизда бошланган кенг қамровли уй-жой курилиши бежизга эмас. Машъум 1966 йилдаги Тошкент зилзиласида дунёни титратадиган қудрат ва имкониятларга эга бўлганлиги даъво қилинадиган собиқ совет тузими иттифоқчи республикалари қурувчилари пойтахтимизда қурган уй-жойига нисбатан қисқа вақт ичида 10 баробар кўпроқ турар-жой бунёд этилди. Қурилиш нафақат Тошкентда, вилоятларнинг чекка ҳудудларида ҳам давом эттирилмокда…\nШу ўринда можаро келиб чиқиши сабабларига тўхталмоқчи эмасмиз. Ёмон хабар тез тарқалади деганидек, оммавий ахборот воситалари ва ижтимоий тармоқлар орқали барча бундан шу вақтнинг ўзидаёқ хабардор қилинди. Лекин бундай хунук воқеалари юз бермаслиги мумкин эди, агар одамлар ўз вақтида рози қилинганида, содда қилиб айтганда, ваъдага вафо қилинганида.\nМаҳаллий ҳокимликлар Президент томонидан илгари сурилган ва бугун ҳаётимиздан тобора чуқур ўрин олаётган “Халқ давлат идораларига эмас, давлат идоралари халқимизга хизмат қилиши керак” тамойили ижросини тўла бажармаяпти. Мамлакатимиз раҳбарининг деярли ҳар бир йиғилиш ва учрашувларида энг аввало одамларни рози қилиш зарурлиги ҳақида айтган таъкидлари туб моҳиятини ҳали ҳам тўла англамаяпти. Натижада айни сиёсатнинг ҳақиқий мазмун-моҳиятини тушунишни истамаётган айрим ғаразли шахсларда гўёки маҳаллий ҳокимликлар халқни давлатга қарши қайраётгандек тасаввур уйғонишига сабабчи бўляпти. Чунки, Ўзбекистонда сўнгги йилларда амалга оширилаётган тезкор ижобий ўзгаришларни ҳазм қилолмай, четдан тишини қайраб турган кучлар ҳар доим бўлган ва улар маҳаллий раҳбарларнинг беўхшов довдирашларидан унумли фойдаланишга ҳаракат қилаётир.\nҚолаверса, “Фаол инвестициялар ва ижтимоий ривожланиш йили” Давлат дастурида Ўзбекистоннинг халқаро майдондаги ижобий имижини мустаҳкамлаш концепциясини ишлаб чиқиш, дунё ҳамжамиятида мамлакатимиз нуфузини янада мустаҳкамлаш масалалари устувор вазифа сифатида белгиланган бир пайтда, бундай ҳодисалар олий стратегик мақсадга эришишимиз йўлида амалга оширилаётган саъй-ҳаракатларимизга соя солиши мумкин.\nЮртимиздан бошланган ислоҳотлар осонлик билан амалга оширилмаётгани ҳам бор гап. Хоҳлаймизми-хоҳламаймизми, ҳар қандай давлат ва халқ фаровон келажак йўлида шундай қийинчиликларни бошидан ўтказган. Ривожланган Япония ёки Хитой дейсизми, Жанубий Корея ёхуд сингапурликлар ҳам шу кунларга етишиш учун кўпдан-кўп бошбошдоқликларни бошидан ўтказгани тарихдан маълум. Ушбу мамлакат халқлари сабр ва матонат билан ҳар қандай тўсиқларни мардонавор енгиб, шундай дориломон кунларга етди. Ҳатто айрим давлат фуқаролари шахсий жамғармасидаги маблағини ёппасига банкларга топшириб, ҳукумати томонидан олиб борилаётган ислоҳотларни қўллаб-қувватлагани ҳам ҳақиқат.\nАлбатта, “Миллий тикланиш” демократик партияси халқ манфаати, юрт равнақига қаратилган ҳар қандай ислоҳотларни қўллаб-қувватлайди. Хусусий мулк дахлсиз ва уни тўла ҳимояламай туриб, иқтисодий ривожланиш ҳақида гапириш ноўрин. Бундай инсонпарварлик сиёсати Бош қомусимиз — Конституциямизда энг олий нормалардан бири сифатида белгилаб қўйилган. Шундан келиб чиқиб, ҳуқуқий асосларни мустаҳкамлаш замирида бу бўйича маҳаллий давлат ҳокимияти органларининг ваколатларини қайта кўриб чиқиш зарур. Бунда, албатта, ҳуқуқни муҳофаза қилувчи органлар ҳам қонун устуворлигини таъминлашга қатъий амал қилиши талаб этилади ва адолатнинг суд орқали ўз вақтида ва самарали таъминланиши муҳим аҳамиятга эга.\nТўғри, халқимиз фаровонлиги, Ватан тараққиётига қаратилган дастурлар ижроси доирасида шаҳарларимиз янада обод бўляпти, маҳалла, чекка қишлоқларимизда бўлаётган ўзгаришлардан халқимиз мамнун. Лекин бундай бунёдкорлик ишлари бир одамнинг бўлса ҳам норозилиги ҳисобига, қонуний ҳуқуқларини поймол қилиш эвазига бўлса, қувончимиз татимаслиги шубҳасиз. Шунинг учун, давлатимиз раҳбари кўп бора таъкидлаганидек, бошлаган ишимиз самаралари хайрли бўлиши учун аввло халқимизни рози қилиб, дуосини олиш зарур.\nГап юртимизда олиб борилаётган бунёдкорлик ишлари ҳақида кетганда, шуни алоҳида таъкидлаш жоизки, бугун чин маънода ҳаётимизда янги эпкин, ҳаракат, интилиш ва ишонч пайдо бўлиб, халқимиз аниқ мақсад билан яшамоқда. Бу ҳар бир кунни эзгу ният билан бошлаш, ён-атрофимизда, маҳалламизда бўлаётган хайрли ишларга бош қўшиш, Президентимиз ташаббусларини доим қўллаб-қуввалаш мақсадидир.\nЎзМТДП Марказий кенгаши Ижроия қўмитаси\nдевони бўлими бошлиғи


10:10 / 30.01.2019 1104 pdf Ўқиш режими + -\nАввало инсон қарздор бўлиб қолмаслик учун ҳаракат қилиши лозим. Мўмин банда ҳаётини яхшилаб режалаштириши, иқтисодий ва молиявий ишларни аниқ олиб бориб, бировдан қарз олиб кун кўриш даражасига тушиб қолмаслиги лозим.\nБу борада кўриладиган барча чоралар билан бирга, банда Аллоҳ таолонинг Ўзидан қарздор бўлиб қолишдан паноҳ сўраб дуода бўлиб туриши лозим.\n«Набий соллаллоҳу алайҳи васалламнинг\n«Аллоҳумма, инни аъуузу бика минал-касали вал-мағроми ва аъуузу бика мин фитнатил-масийҳид-дажжаал! Ва аъуузу бика мин ъазаабин-наар», деб дуо қилаётганларини эшитдим».\nДуонинг маъноси: «Аллоҳим! Сендан дангасаликдан, қарздорликдан паноҳ сўрайман. Сендан Масийҳи Дажжолнинг фитнасидан паноҳ сўрайман. Сендан дўзахнинг азобидан паноҳ сўрайман».\nБу ҳадиси шарифда келган дуони Расулуллоҳ соллаллоҳу алайҳи васаллам намоздан кейин ўқир эдилар. Энди у зот алайҳиссалом Аллоҳ таолодан паноҳ сўраётган нарсалар ила танишиб олайлик:\n3. Масийҳи Дажжол фитнаси.\n4. Дўзах азоби.\nДангасалик ҳам дўзахдан ёки қарздан қўрққандек қўрқиладиган нарса экан. Ўзи одатда қарздорликка ҳам асосан дангасалик сабаб бўлади. Демак, ундан паноҳ сўраб юриш, унга мутлақо яқин йўламаслик керак экан.\nҚарз ҳам шундай. Аллоҳ таоло ҳеч кимни бунга мубтало қилмасин.\nДажжолнинг фитнаси ва дўзахнинг азобидан ҳам Аллоҳ субҳанаҳу ва таолодан паноҳ сўраб юриш лозим экан.\nҲозирги кўпгина қарздорларга ўхшаб ҳою ҳавас учун, керагидан кўп мол топиш учун ва бошқа шунга ўхшаш нарсалар учун қарздор бўлиб қолишдан ниҳоятда эҳтиёт бўлиш лозим. Борига сабр ва шукр қилиш, ўзидан кетмаслик мусулмон кишига хос фазилатлардан ҳисобланади.\n«Ансорийлардан бир қанча одамлар Расулуллоҳ соллаллоҳу алайҳи васалламдан (мол) сўрадилар. Бас, у зот уларга бердилар. Сўнгра яна сўрадилар. Яна бердилар. Ҳатто ҳузурларидаги нарса қолмади. Шунда у зот:\n«Ҳузуримда нима яхшилик бўлса, сизларга бермай олиб қолмайман. Ким иффатталаб бўлса, Аллоҳ уни иффатли қилади. Ким беҳожатлик талаб қилса, Аллоҳ уни беҳожат қилади. Ким сабр талаб қилса, Аллоҳ уни сабрли қилади. Ҳеч кимга сабрдан кўра яхшироқ ва кенгроқ ато берилмаган», дедилар».\n«Ким мусулмон бўлиб, етарлича ризқлантирилса ва Аллоҳ уни Ўзи берган нарсага қаноатлантирса, батаҳқиқ, нажот топган бўлур», дейилган. Бошқа бир ривоятда эса:\n«Аллоҳим! Оли Муҳаммаднинг ризқини қут – егулик нарса қилгин», дейилган. Яна бир ривоятда эса:\n«Бойлик молнинг кўплигида эмас, бойлик нафснинг беҳожатлигидадир», дейилган.\nМабодо қарз олишга мажбур бўлиб қолганда ҳам, уни олишдан аввал минг бор ўйлаб кўриш керак, ўша қарзни узишга имкони борми, йўқми. Кўпчилик қарзга пул топсам бўлди, ишим юришиб кетади, деган фикрда бўлади. Аслида эса пул топганнинг ҳаммаси ҳам бойиб кетавермайди. Агар шундай бўлганида, бугун қарздорлар бу қадар кўпайиб кетмасди.\nҚарздор бўлиб қолганлар қарзларини узиш бирламчи вазифаларидан бири эканини бир зум ҳам эсдан чиқармасликлари, қарзнинг узилмай қолиши ҳам бу дунёнинг, ҳам охиратнинг шармандалиги эканини унутмасликлари лозим. Агар банданинг нияти содиқ бўлса, қарзини узишга сидқидилдан уринса, Аллоҳ таоло унга ёрдам бериши ҳақдир.\n18:40 / 29.01.2019 626\n12:00 / 30.01.2019 1219\n395 07:10 / 30.04.2019\n1551 14:52 / 28.04.2017\n1487 08:00 / 06.01.2019\n347 07:10 / 07.08.2019


Маошдан воз кечган президент: Трамп Оқ уйда ўтказган тўрт йил давомида қандай қилиб 2,4 млрд долларга эга бўлди?\n15:06 / 22.07.2021\nАҚШнинг 45-президенти Доналд Трамп йилига 400 минг долларлик президент маошидан воз кечганди. Аммо президентлик даврида 2,4 млрд доллар пул топди.\nТрампнинг бойлиги маош ҳисобига эмас, балки унинг воз кечишни истамаган бизнеси ҳисобига кўпайди, деб ёзади Forbes. Ҳужжатларга кўра, 2017 йил январдан 2020 йил декабргача Трампнинг даромади 2,4 млрд долларни ташкил этган.\nПрезидентлик даврининг дастлабки уч йилида Трамп йилига 650 миллион долларга яқин пул ишлаган. Аммо 2020 йилда коронавирус пандемияси сабабли даромад 450 млн долларга пасайган.\nТрамп даромадининг асосий қисми унинг голф-клубларидан келган – тўрт йилда 940 млн долларга яқин. Бунинг 270 млн доллари Майамидаги Trump National Doral голф-курортига тўғри келади. Палм-Бичдаги Мар-а-Лаго клуби 90 млн, Ню-Жерси штатидаги голф-клуб 60 млн доллар атрофида даромад келтирган.\nБу пулларнинг барчаси ҳам Трампнинг чўнтагига тушмаган. Голф-клуб ва курорт бизнеси рентабеллиги 20 фоизни ташкил этади. Пандемия даврида улардан келадиган умумий даромад 27 фоизга камайиб, 2020 йилда 190 млн долларни ташкил этган.\nТрампнинг бахтига, унинг кўчмас мулклари фойда келтирди. Трамп 30 фоиз активига эгалик қиладиган Сан-Францискодаги офис биноси ижара тўлови ўтган йили 42 млн доллардан 43 млн долларга кўтарилган. Нью-Йоркдаги 1290 Avenue of the Americas манзилида жойлашган уйдан ҳам Трамп 55 млн доллар ўрнига 58 млн доллар ишлаган.\nМеҳмонхоналар эса унчалик ҳам фойда келтирмаган. 2017-2019 йилларда даромад 100 млн доллардан ортиқроқ бўлган, 2020 йилда эса 50 млн долларга тушиб кетган.\nТрамп 2017 йилда 32, 2018 йилда 53 ва 2019 йилда 32 млн долларга кўчмас мулк сотган. 2020 йилда эса Лас-Вегасдаги апартаментлардан атиги 435 минг доллар ишлаган.\n16:21 / 09.06.2021\nТрамп Нигерия ҳукуматининг мамлакатда Twitter фаолиятини тақиқлаш тўғрисидаги қарорини олқишлади\n21:59 / 05.05.2021\nТрамп ижтимоий тармоқлардаги аккаунтларининг блокланишини «шармандалик» деб атади\n19:54 / 26.04.2021\nАҚШдаги шаҳар Трампнинг қарздорлигини ундириш учун қарз ундирувчиларни ёллади\n15:34 / 18.03.2021\nТрамп президентлиги давомида бойлигининг тўртдан бир қисмини йўқотгани маълум бўлди


АҚШнинг Россия билан муносабатлардаги асосий хатоси айтилди - Namanganliklar.uz\nАҚШ раҳбарияти халқаро майдонда Пекинга эътибор қаратиш ва Москванинг таназзулига умид қилиш керак, деб янглишмоқда. Бу ҳақда Американинг “Foreign Affairs” нашри ёзган.\nТаҳлилчиларга кўра, Россиянинг иқтисодиёти кўринганидан анча кучли ва инсон салоҳияти ҳам сўнгги 30 йил ичида сезиларли даражада яхшиланган. Шу билан бирга, мамлакатда ҳарбий технологиялар ҳамиша жиддий даражада бўлган, ядровий соҳада эса Москва узоқ вақтдан бери Вашингтоннинг асосий рақибига айланган.\nШунингдек, Кофман ва Кендалл-Тейлор Россия ва Хитой ўртасидаги ҳамкорлик мустаҳкамланишидан хавотирда эканини билдирган.\n“Уларнинг халқаро майдондаги биргаликдаги таъсири, алоҳида ҳаракат қилгандан кўра кўпроқ бўлиши мумкин, бу эса Қўшма Штатлар учун қийинчиликларни оширади”, деб таъкидлаган таҳлилчилар.\nМуаллифлар Вашингтонга ташқи сиёсатда Россиянинг аҳамиятини ошириш, Москва билан қарама-қаршиликда ҳарбий харажатларни ошириш, шунингдек бу йўналишни НАТО учун устувор вазифа сифатида сақлашни таклиф қилган.\nАввалроқ, Россиянинг учта Су-35С қирувчи самолёти мамлакат ҳаво ҳудудига яқинлашган АҚШ ҳаво кучларининг В-52Н стратегик бомбардимончи самолётини Тинч океани узра кузатиб қўйгани ҳақида хабар бергандик.


Микроқарз бериш нормаси мустаҳкамланмоқда - Халқ сўзи\n10:44 12 Сентябр 2018 Жамият\nУнда “Банклар ва банк фаолияти тўғрисида”ги Ўзбекистон Республикаси Қонунига банклар томонидан микроқарз бериш нормасини мустаҳкамловчи қўшимча киритиш назарда тутилмоқда.\nБундан ташқари, “Микромолиялаш тўғрисида”ги ва “Микрокредит ташкилотлари тўғрисида”ги қонунлар янги норма билан тўлдирилмоқда. Унга кўра, микромолиявий хизматлар кўрсатиш шартномалари бўйича йиллик қарз миқдорининг ярмидан кўпини ташкил этадиган суммада фоизлар ҳисоблаш, воситачилик ҳақлари ва неустойка (жарима, пеня) ундириш, жавобгарликнинг бошқа чораларини қўллаш тақиқланади.\nЎзбекистон Республикаси Божхона кодексининг 275-моддаси янги қоидалар билан тўлдирилмоқда. Шу билан бирга, вакил қилган шахс олдидаги мажбуриятни таъминлаш мақсадида божхона брокерининг декларант ёки ваколатли шахс олдидаги ўз фуқаролик жавобгарлигини энг кам ойлик иш ҳақининг минг баравари миқдорида суғурталаш мажбурияти мустаҳкамланмоқда. Чунки назарда тутилган мажбуриятларнинг йўқлиги божхона брокерлари хизматларидан фойдаланишга қарор қилган иштирокчи декларантлар учун хавф пайдо бўлишига олиб келиши мумкин.\nИшчи гуруҳ аъзолари Қонун юзасидан ўз фикр-мулоҳазаларини билдирди.


“Самұрық-Қазына”нинг тараққиёт стратегияси янгиланди\nЭлбоши “Самұрық-Қазына” миллий фаровонлик жамғармасиниНГ бошқаруви кенгашида қатнашди\nУнда Бош вазир Б. Сағинтаев, Президент Девонининг раҳбари А. Жақсибеков, Миллий банк раиси Д. Ақишев, “Самұрық-Қазына” ҳиссадорлик жамияти бошқаруви раиси А. Есимов, Бош вазир ўринбосарлари А. Мамин ҳамда А. Жумағалиев, Президент ёрдамчиси А. Смайилов, Сармоялар ва тараққиёт вазири Ж. Қасимбек, Миллий иқтисодиёт вазири Т. Сулейменов, Молия вазири Б. Султанов, Энергетика вазири Қ. Бўзимбаев, “Самұрық-Қазына” ҳиссадорлик жамиятининг мустақил директори Р. Эванс, миллий компаниялар ва корхоналарнинг етакчилари иштирок этди.\nКенгаш мажлисида “Самұрық-Қазына” ҳиссадорлик жамиятининг янгиланган тараққиёт стратегияси ва Жамғармани трансформациялаш дастурини қабуллаш масалалари муҳокама қилинди.\nУчрашувни очган Қозоғистон Президенти миллий иқтисодиётни мустаҳкамлаш ҳамда янада ривожлантиришда “Самұрық-Қазына” фаровонлик жамғармасининг фаолияти стратегик аҳамиятга эга эканлигини таъкидлади.\n– “Самұрық-Қазына” миллий фаровонлик жамғармаси эл иқтисодиётида муҳим роль ўйнайди. Жамғармани ривожлантириш бўйича дастлабки узоқ муддатли стратегия 2012 йили қабул қилинди. У жаҳон молиявий бўҳронига қарши туриш мақсадида тайёрланган эди. Сўнгги йилларда аҳвол ўзгарди. Иқтисодиётимиз ташқи омиллар таъсирига бардош бериб, муносиб ривожланиш йўлига тушди. Кўп ишлар бажарилди, – деди Элбоши.\nНурсултан Назарбаев Жамғармани ривожлантириш мақсадида амалга оширилган ишларга ижобий баҳо бериб, бунгача қабул қилинган дастурларни ҳозирги шароитларга мослаб янгилаш лозимлигини айтди.\nТадбир якунида Қозоғистон Президенти “Самұрық-Қазына” ҳиссадорлик жамиятининг 2018-2028 йилларга мўлжалланган тараққиёт стратегияси ҳамда Жамғармани трансформациялаш дастурини тасдиқлаб, унинг келгусида амалга оширилишини алоҳида назоратга олишни топширди.\n– Миллий фаровонлик жамғармасининг фаолияти қозоғистонликларнинг турмушини яхшилаш ҳамда эл иқтисодиётини юксалтиришга йўналтирилиши керак.\nТараққиётнинг янги стратегияси ва трансформациялаш дастури Жамғарма фаолиятининг самарадорлигини оширибгина қолмай, миллий иқтисодиётнинг янада ривожланишига таъсир кўрсатади. Шундай экан, Ҳукумат Жамғарма раҳбарияти билан биргаликда таъкидланган дастурларни амалга ошириш йўналишида фаол иш олиб бориши керак, – деди Элбоши.\nAkorda.kz., 2018-04-21, 23:57 231


19:59 / 02.10.2016\nФилиппин президенти Родриго Дутерте якшанба куни яҳудийлар жамиятидан Гитлернинг холокости ҳақида айтиб ўтган гаплари учун омма олдида узр сўради. Бу ҳақда Рейтер агентлиги хабар берган.\nБундан олдинроқ, яна бир марта шов-шувли чиқиш қилгани, бу сафар ўзини миллионлаб яҳудийларни қириб ташлаган Адольф Гитлерга қиёслаганди. У "Гитлер яҳудийларни ўлдириб, қандай завқланган бўлса, филиппинлик гиёҳвандларни ўлдиришдан шунча завқланиши" ҳақида айтганди.\n"Мен ўлиб кетган 6 миллион яҳудийни ҳақоратлаш ниятида эмасдим. Мен яҳудийлар жамоатчилигидан чин дилдан узр сўрайман. Муаммо шундаки, менга Гитлерни кўргандек муомала қила бошлашганди", — дея Дутертенинг сўзларини келтирган агентлик.\nФилиппин президенти раҳбарининг фикрича, у бу қиёслаш орқали мухолифати уни қандай кўраётганини намойиш қилмоқчи бўлганди.\n"Мени худди миллионлаб одамларнинг ёстиғини қуритган Гитлер каби қаршилай бошлашганди", деган у.\nҚайд этиш керакки, бу филиппинликлар раҳбарининг илк марта кескин чиқиш қилиши эмас. У Хитойдаги "Катта йигирматалик" саммити арафасида АҚШ раҳбарини Филиппин ички ишларига аралашгани учун "фоҳишанинг боласи" дея ҳақорат қилганди.\nКейин эса Европа Иттифоқига ундан кам бўлмаган ҳақоратли сўзлар йўллади.\nШунингдек, БМТ бош котиби унинг "ширин сўзлари"дан бебаҳра қолмади.\nМай ойида президентликка сайланган сиёсатчи илк кунларданоқ наркотиклар савдосига ва наркотикларга қарши кенг кўламли рейдлар ўтказилишини эълон қилди. Шу вақтгача, Филиппин полицияси гиёҳвандлик савдосига алоқадорликда гумон қилинган 2,4 мингдан ортиқ кишини ўлдирди. Полициячилар гумондорларни кўчаларда сўроқсиз отиб ташлаётгани қайд этилган. Жаҳон ҳамжамияти бу жиноятчиликка қарши курашнинг бу услубига бир неча марта танқидий фикр билдириб ўтган.\nГитлер Филиппин президенти\nСўконғич Дутерте БМТнинг олий комиссарини ҳам аяб ўтирмади


Мӯъминларнинг сифати - Баҳоуддин Нақшбанд ёдгорлик мажмуаси маркази\n27 январ 2021 й.\n270 марта ўқилди.\nАллоҳ Таъоло ӯзининг китоби, Пайгамбар алайҳиссалом ҳадисларида мӯъминларни сифатлаб берганлар. Қуръон ва ҳадисда келтирилган сифат ҳар бир мусулмонда бӯлмоғи даркор.\nИбн Умаррозиаллоҳу анҳу ривоятдан қилинади: "Расулуллоҳ соллаллоҳу алайҳи ва саллам айтадилар: "Бир дарахт бор, барги тушмайди, у мусулмон кишининг мисолидир. Айтинг-чи, бу қайси дарахт?" Одамлар саҳродаги дарахтларнинг номларини айта бошладилар. Абдуллоҳ ибн Умар айтадилар: Кӯнглимга, хурмо дарахти бӯлса керак, деган фикр келди, лекин айтишга уялдим". Одамлар: "Ё Расулуллоҳ, ӯзингиз айтингчи", дейишди. Расулуллоҳ соллаллоҳу алайҳи ва саллам: "У хурмо дарахтидир"-, дедилар" (Бухорий ривоят).\nАввал сӯраб, кейин саволнинг жавобини айтиш Расулуллоҳ соллаллоҳу алайҳи васалламнинг одатларидан эди. Таълим беришнинг бу услубида айтилган гап тингловчилар хотирасида мустаҳкам ӯрнашиб қолади.\nИмом Нававий ҳадис шарҳида бундай дейдилар: "Хурмо дарахти фойдаси кӯплиги билан мусулмонларга ӯхшайди. Соясининг давомийлиги, мевасининг мазалилиги ва чиройлилиги, ғӯралигидан қуригунича ейилиши, доим бир хилда кӯкариб туриши, қуриганича шохи, барги ҳамда танасидан уй қурилиши, ёғоч, ӯтин, бӯйра ва арқон сифатида ишлатилиши билан ажралиб туради. У нафақат инсонлар, балки ҳайвонлар учун ҳам яхши озуқа манбаидир. Мӯмин киши ҳам чиройли ахлоқи, тоат-ибодатнинг кӯплиги, намози, рӯзаси, зикру-дуоси, садақа бериши ва доимо силаи раҳм кӯрсатиши билан атрофидагиларга фойда етказади. Шунинг учун Пайғамбар соллаллоҳу алайҳи васаллам мусулмонларни хурмога ӯхшатдилар.\nҲақиқатда, мусулмон киши дин арконларини адо этиш билан бир қаторда, оиласи, қавму қариндоши, ёру биродарлари ва ҳамкасбларига ҳусни ҳулқ ила муомалада бӯлади. Уларнинг оғирини енгил қилади, имкони борича ёрдамга шошади. Қӯлидан ҳам, тилидан ҳам бирор кимсага озор бермайди. Расули акрам соллаллоҳу алайҳи васаллам: "Одамларга аралашиб, уларнинг озорларига сабр қилган мусулмон уларга аралашмай, озорларига сабр қилмаган мӯминдан яхшидир", деганлар. Ҳақиқий мусулмон Аллоҳнинг ҳаққини, қолган мӯъминларни ҳаққини ҳам адо қилади.\nАллоҳ таоло мӯминларни сифатлаб марҳамат қилади: "Раҳмоннинг (суюкли) бандалари ерда камтарона юрадиган, жоҳил кимсалар (бемаъни) сӯз қотганда "Саломатлик бӯлсин!" деб жавоб қиладиган кишилардир" (Фурқон сураси, 63-оят).\nУшбу оят-ҳадислар одамлардан юз ӯгирмасликка, уларнинг озору азиятларидан қӯрқиб тарки дунё қилмасликка, аксинча, сабр қилишга, инсонларнинг яхши-ёмон кунларидан елкама-елка туришига, жамиятга аралашиб юришга тарғиб қилади.\nЖамиятда, одамларга аралашиб юришда фойда бисёрдир. Ҳамжиҳатлик ва маслаҳат ила қилинган ишлар хайрли бўлғусидир инша Аллоҳ !\nБухоро шаҳар “Сайфиддин Бохарзий” жомеъ масжид\nимом-хатиби Р. Камолов


02:33 / 22 апрель 807 pdf Ўқиш режими + -\nРўза тутиш учун саҳарликка туриш мустаҳаб амал эканлигига бутун уммат ижмоъ қилган. Уни тарк қилган гуноҳкор бўлиб қолмайди, албатта.\nИмом Бухорий ва Имом Муслимлар Анас розияллоҳу анҳудан қилган ривоятларида Пайғамбаримиз соллаллоҳу алайҳи васаллам бундай деб марҳамат қилганлар:\nتسحروا فانّ السحور بركة\n«Саҳарлик қилинглар! Зеро, шак йўқки, саҳарлик баракадир!».\nМиқдом ибн Маъдикараба розияллоҳу анҳу ривоятида Пайғамбаримиз соллаллоҳу алайҳи васаллам: «Бу саҳарликни ўзингизга лозим тутинглар! Зеро, бу муборак озиқдир», дедилар.\nБараканинг сабаби рўзадор қувватли бўлади, хурсанд бўлади, рўза тутиши осон бўлади. Боз устига, охиратдаги савоби ҳам бор.\nШунинг учун саҳарлик қилиш керак. У озгина таом, гарчи бир қултум сув бўлса ҳам кифоя қилади.\nИмом Аҳмад Абу Саид ал-Худрий розияллоҳу анҳудан ривоят қилишича, Пайғамбаримиз соллаллоҳу алайҳи васаллам марҳамат қилганлар:\nالسحور بركة فلا تدعوه ولو ان يجرع احدكم جرعة ماء فانّ الله وملائكته يصلون على المتسحرين\n«Саҳарлик баракадир. Шунинг учун, ҳеч бирингиз уни бир қултум сув ичиб бўлса ҳам тарк қилманглар. Зеро, Аллоҳ таоло ва унинг фаришталари саҳарлик қилувчиларга саловот айтурлар».\nСаҳарлик қилишнинг вақти тун ярмидан бошлаб то тонг отгунгачадир. Лекин, кечиктириб саҳарлик қилиш авлодир. Яъни, тонг отишидан сал олдин саҳарлик тугатилиши яхшироқ.\nЗайд ибн Собит розияллоҳу анҳу айтадилар: Биз Расулуллоҳ соллаллоҳу алайҳи васаллам билан бирга саҳарлик қилар эдик. Сўнг намозга турар эдик. «Икковининг ораси қанча вақт эди?» – деб сўралди.\nУ: «Эллик оят ўқиш миқдорича эди», деди.\nТобеинлардан Амр ибн Маймунадан ривоят қилинади:\nРасулуллоҳ соллаллоҳу алайҳи васалламнинг асҳоблари одамлар ичида ифторга энг шошадигани, саҳарликни энг кечиктирадигани бўлган эканлар.\nАммо, шуни билмоқ керакки, саҳарликни кечиктирганда, агар тонг отиб кетди, деган гумон бўладиган бўлса, унда еб-ичиб ўтириш макруҳ бўлади. Тонг отгани аниқ бўлганда ейиш эса, рўзани бузади.\nУлугбек Ахмедходжаев 04:50 / 22 апрель\nБилмаганларимни билиб олдим\nАбдулло 02:58 / 22 апрель\nРахмат ОЛЛОХ РОЗИ БУЛСИН омин\n19:30 / 21 апрель 439\n10:30 / 22 апрель 659\n1999 05:00 / 14.01.2017\n2404 05:00 / 14.01.2017\n2038 05:00 / 14.01.2017\n531 09:30 / 20 апрель


Президент Шавкат Мирзиёев бугун қутлуғ 75 ёшга тўлган Ўзбекистон халқ артисти Шерали Жўраевни “Эл-юрт ҳурмати” ордени билан мукофотлаш тўғрисидаги фармонни имзолади.\nДавлатимиз раҳбари ушбу сана муносабати билан ҳурматли ҳофизимизга табрик ҳам йўллади.\n“Эл-юртимиз Сизни бутун ҳаётини ўзбек маданияти ва санъатини ривожлантиришга бағишлаган, ўз ижодий мактабини яратган улкан ва бетакрор истеъдод эгаси, фидойи ва миллатпарвар шахс сифатида яхши билади ва юксак қадрлайди” дейилади табрикда.\nШерали Жўраев 50 йилдан зиёд ижоди давомида “Ўзбегим”, “Соҳибқирон”, “Эгаси бор юрт”, “Карвон”, “Сарбон”, “Инсон қасидаси” каби 600 га яқин қўшиқ яратган. Унинг “Биринчи муҳаббатим”, “Ёшлигимиз”, “Ой юзингга”, “Ошиқлар сардори”, “Дўст бўлсанг, ёнимда тур” каби ашулалари халқ қўшиқларига айланиб кетган.\nХонанда мумтоз шоирларимиз ғазалларини куйга солиб, халқимиз меросини ёш авлодга ва жаҳонга танитишга улкан ҳисса қўшган.\nШерали Жўраев 1981 йилда “Ўзбекистонда хизмат кўрсатган артист”, 1987 йилда “Ўзбекистон халқ артисти” фахрий унвонлари, 2018 йилда “Фидокорона хизматлари учун” орденига сазовор бўлган. Бугунги “Эл-юрт ҳурмати” ордени истеъдодли ва фидойи санъаткорга давлатимизнинг эътибори, халқимиз ҳурматининг яна бир ифодаси бўлди.\nҲофиз ўз маданияти, фидокорона меҳнати билан эл орасида обрў-эътиборга, катта ҳаётий тажрибага эга. Бугунги кунда Шерали Жўраев “Ватандошлар” жамоат фонди Васийлик кенгаши раиси вазифасида самарали фаолият юритиб келмоқда.\nУлуғ санъаткоримизга кўрсатилган бундай ҳурмат мамлакатимизда, умуман, санъат соҳасига қаратилаётган эътиборнинг бир ифодасидир.\nЎзбекистон Республикаси Президенти Ш.М.Мирзиёевнинг шу йил 2 февралдаги “Маданият ва санъат соҳасини янада ривожлантиришга доир қўшимча чора-тадбирлар тўғрисида”ги қарори асосида бу борадаги ишлар янги босқичга кўтарилди. Ёш авлод қалбида миллий маданиятга бўлган муҳаббатни шакллантириш, истеъдодларни аниқлаш ва тарбиялашга янада кенг шароитлар яратилмоқда. Бунда Шерали Жўраев каби устоз санъаткорларнинг намунаси, ижодий мактаби катта ўрин тутади.


Қоматингизнинг баъзи бир камчиликларини беркитиш усуллари - Ayol.uz\nҚоматингизнинг баъзи бир камчиликларини...\nҚоматингизнинг баъзи бир камчиликларини беркитиш усуллари\nGulruxsor Xudayberdiyeva 22.01.2015 08:44 42340 01\nКийган ҳар бир либоси ўзига бўлган ишончни таъминласагина, аёл ўзини кун бўйи қушдек енгил ҳис қилади.\nДид билан танланган кийим қоматнинг баъзи камчиликларини яширади. Шунингдек, тананинг юқори ва қуйи қисмини ўзаро уйғунлаштириш учун юз, бўйин ва қўллар ҳақида қайғуриш лозим. Бунинг учун қуйидаги тавсияларга эътибор беринг:\n[дропсап тйпе="сирсле"]1[/дропсап]Тор ва қия елкали аёлларга, одатда, кенг либослар ярашади. Шунингдек, блузка билан калта енгли, кўндаланг чизиқли ва бурмали ёқалар ҳам тавсия этилади. Бироқ “В” шаклидаги чуқур ўйилган, кимоно ва реглан бичимидаги кийимлар уларга ярашмайди;\n[дропсап тйпе="сирсле"]2[/дропсап]Бўйни қисқа аёлларга “В” шаклида ўйилган, юпқа, узун маржон ва занжирлар ёрдам беради. Аммо баланд, айлана ва тўғри бурчакли, “каре” услубида ўйилган ёқалар тавсия этилмайди;\n[дропсап тйпе="сирсле"]3[/дропсап]Кўркам бўлмаган қўлларни чиройли кўрсатишнинг самарали усули – ёрқин рангдаги маникюр ва оригинал манжетлар. Чети мўйнали ёки турли рангдаги манжетлар қўлингиз ҳуснини яна-да орттиради. Блузка ва енгсиз либослар “сир”ингизни фош қилиб қўяди.\n[дропсап тйпе="сирсле"]4[/дропсап]Хушбичим аёлларни янада жозибали кўрсатиш учун уларга майин жундан ва зиғир толасидан тайёрланган қора рангли костум ва кўйлаклар тавсия этилади. Шунингдек, жигарранг, яшил, кўк, зарғалдоқ, мовий ва бинафшаранг тусдаги чизиқли, катак-катак матолардан тайёрланган либослар ҳам ярашади;\n[дропсап тйпе="сирсле"]5[/дропсап]Жуссадор аёлларга кенг жакет ёки пиджак ва тўғри бичимли юбка ёрдам беради. Палтони ҳам шундай бичимдаги турларини танлаган маъқул;\n[дропсап тйпе="сирсле"]6[/дропсап]Жуссадор аёлларни эркин либослар, белбоғсиз кўйлаклар кўркам кўрсатади;\n[дропсап тйпе="сирсле"]7[/дропсап]Тўлача қоматларга тақиладиган белбоғларнинг эни уч сантиметрдан ошмаслиги ва улар бўшроқ боғланиши керак.\n[дропсап тйпе="сирсле"]8[/дропсап]Ёрқин рангдаги, айниқса, оқ рангли матолардан ҳам фойдаланиб турган дуруст. Мато юз ранги ва сочнинг жилосига қараб мосланса ҳам яхши самара беради. Чунки қора рангли кийимлар чеҳрага янада жозиба бахш этади;\nҚад-қоматни яна-да кўркам кўрсатиш учун ранглар уйғунлигидан оқилона фойдаланиш лозим. Шу маънода сизга бир нечта маслаҳатларни бериб ўтамиз:\n[дропсап тйпе="сқуаре"]1[/дропсап]Тўлача ва паст бўйли аёлларга йирик гулли матолар тавсия қилинмайди. Бундай кўринишдаги либослар баланд бўйли ва озғин аёлларга кўпроқ ярашади;\n[дропсап тйпе="сқуаре"]2[/дропсап]Кўндаланг чизиқли матолар қоматингизни хушбичим қилса, тик чизиқли матолар тўлача кўрсатади;\n[дропсап тйпе="сқуаре"]3[/дропсап]Тўқ рангли либослар қоматингизни ихчам кўрсатса, ёрқин ранглар эса аксинча, сизни тўлача намойиш қилади. Шунинг учун энсиз елка ва бўлиқ сонли аёлларга очиқ рангдаги юбка ёки шим билан бўғиқ рангли кофталар кийиш тавсия этилмайди;\n[дропсап тйпе="сқуаре"]4[/дропсап]Озғин қизлар чўнтаклари, майда деталлари кўп бўлган, горизонтал чизиқли либосларни кийсалар нисбатан тўлароқ кўринадилар. Шунингдек, бир неча қаватдан иборат бўлган юбкалар, пирпиракли кўйлаклар озғинликни яширади;\n[дропсап тйпе="сқуаре"]5[/дропсап]Бўйингиз паст бўлса, узунроқ шим ва юбкалар кийинг. Имкон қадар кофта, юбка ёки шимингиз бир хил рангда бўлиши керак. Бир хил ранг бўйни узун қилиб кўрсатади;\n[дропсап тйпе="сқуаре"]6[/дропсап]Бўйингиз узун бўлса, йиғмали, бурмали, манжет ва катта белбоғли кўйлакларни кийиш тавсия этилади;\n[дропсап тйпе="сқуаре"]7[/дропсап]Орқаси кенг аёлларни кўпроқ ана шу қомат билан яхши уйғунлаштирувчи блузка ва свитерлар очиб туради. Агар уларнинг орқаси узун бўлса, яхшиси, сўнгги урфдаги юбка ёки бел қисми торайтириб тикилган шим кийишгани дуруст;\n[дропсап тйпе="сқуаре"]8[/дропсап]Паст бўйли ва тўлача аёлларга эса орқани ўртача кўрсатиш учун белдан пастроққа тушиб турадиган либослар маслаҳат берилади;\n[дропсап тйпе="сқуаре"]9[/дропсап]Букчайганроқ қоматларни тик кўрсатиш мақсадида кўндаланг чизиқли кийимлар кийиш керак;\n[дропсап тйпе="сқуаре"]10[/дропсап]Тўлачадан келган аёллар қоматидаги бу нуқсонни яшириш йўлини кичик ҳажмли либослар танлаш, деб биладилар. Лекин бу йўл камчиликларини янада яққолроқ намойиш этиб қўяди. Яхшиси, гавданинг табиий тузилишига мувофиқ либос танлаш керак;\n[дропсап тйпе="сқуаре"]11[/дропсап]Елкалари нозик, кўкрак қафаслари тор, сонлари ва оёқлари тўлача аёллар гўзал кўринишлари учун пошнали поябзаллар, елкадор, енгли ва ёпиштирма ёқали либослар асқотади.\nОро бериш, безаниш – аёлларнинг энг севимли машғулоти. Лекин ҳаддан зиёд безаниш бачканаликка олиб келади. Катта ёки кичик безакларни танлашда дид ва меъёр муҳим аҳамият касб этади. Агар ўзингиздаги ортиқча безакни аниқламоқчи бўлсангиз, кўзгуга қаранг. Кўзингизга биринчи бўлиб нима кўринди, яққол кўзга ташланди? Демак, ўша “буюм” сизнинг жамолингизга соя солиб турибди. Безакни камайтирган маъқул.\nМақола ““Этикетнинг олтин китоби” асосида ёзилди.\nБир чимдим маслаҳат


ҚАЛБАКИ ПОЛИС, ТЎЛАНМАЙДИГАН СУҒУРТА\nМаълумки, давлат йўл ҳаракати хавфсизлиги хизмати республикамизнинг барча ҳудудлари, манзилларида ҳаракат хавфсизлигини таъминлаш, турли нохуш ҳодиса ва фалокатларнинг олдини олиш ҳамда ҳайдовчиларнинг қоидаларга амал қилишини мунтазам назорат қилади. Аммо бирор бахтсизлик юз берса-чи, унда нима қиламиз? Кўпчилик суғурта компаниясига мурожаат қилади, албатта.\n— Ҳар бир ҳайдовчи транспорт воситасига етказилган зарарни тўла ундириш ҳуқуқига эга, — дейди Транспорт воситалари эгаларининг фуқаролик жавобгарлигини мажбурий суғурта қилиш бўйича тўловларни кафолатлаш жамғармаси директори Латиф ЗОКИРОВ. — Масалан, 2008 йил 21 апрелда «Транспорт воситалари эгаларининг фуқаролик жавобгарлигини мажбурий суғурта қилиш тўғрисида»ги қонунга асосан республикамиз суғурта бозорида 2017 йилда йиғилган жами суғурта мукофотларининг 74,8 фоизи суғуртанинг ихтиёрий турларига ва 25,2 фоизи эса мажбурий суғурта турларига тўғри келди.\n— Йўл-транспорт ҳодисаси содир бўлганда кимларга зарар қоплаб берилади?\n— Транспорт воситаси эгасининг (ҳайдовчининг) йўл-транспорт ҳодисаси натижасида учинчи шахсларга етказган зарари учун жавобгарликни суғурта компанияси ўз зиммасига олади. Бунда мазкур суғурта компанияси йўл-транспорт ҳодисасида жабрланган шахсларга уларнинг ҳаёти, соғлиғи ёки мол-мулкига етказилган зарар учун суғурта қопламасини тўлаш орқали автотранспорт воситалари эгаларининг мулкий манфаатларини ҳимоя қилади.\n— Агар суғурта компанияси суғурта тўловини амалга оширмаса-чи?\n— Суғурта компанияси суғурта тўловини амалга оширмайдиган баъзи ҳолларда Тўловларни кафолатлаш жамғармаси компенсация тўловларини ҳеч бир монеликсиз амалга оширади.\n— Компенсация тўловлари қандай ҳолларда амалга оширилади?\n— Компенсация тўловлари қуйидаги ҳолларда амалга оширилади: суғурталовчига нисбатан банкротлик тартиби қўлланилганда, жабрланувчига етказилган зарар учун жавобгар шахс номаълум бўлганда, фойдаланилаётганда зарар етказган транспорт воситасининг эгаси ўз фуқаролик жавобгарлигини суғурта қилиш бўйича мажбуриятини бажармаганда, транспорт воситаси уни ғайриқонуний йўл билан эгаллаб олган шахс томонидан фойдалангани натижасида зарар етказилганда компенсация тўлаб берилади.\nБиргина 2017 йилнинг ўзида жамғармага йўл-ҳаракати ҳодисаси натижасида жабрланувчилар томонидан компенсация тўловини амалга ошириш тўғрисида 3 миллиард 338 миллион сўмлик 593 та илтимоснома келиб тушган. Шундан 493 та илтимоснома қаноатлантирилиб, 1 миллиард 462 миллион сўм компенсация тўлови амалга оширилди.\n— Қалбаки суғурта полисларини сотиш ҳолатлари ҳам учраб тураркан?\n— Бундай «учар»ларни давлат йўл ҳаракати хавфсизлиги хизматига яқин жойларда кўп учратиш мумкин. Негаки, улар айнан шу ерда ўлжа пойлайди. Баъзи ҳайдовчилар баҳоси 300 дан 500 минг сўмгача бўлган веб-суғурта полисини 150-200 минг сўмдан сотиб олишни афзал билади. Муаммо ана шундан кейин бошланади. Биринчидан, бир неча марта арзонга сотиб олинган веб-полис компьютер базасига киритилмайди, яъни рўйхатдан ўтказилмайди. Натижада ҳайдовчи сотиб олган маблағига куйиб қолади. Бундайларнинг айримлари аниқланган ва тегишли чоралар кўрилган.\n— Йил давомида йўл ҳаракатини бузмай ҳаракатланган ҳайдовчининг суғурта полисига қанча миқдорда чегирма берилиши мумкин?\n— Бир йилда ўн фоизгача чегирма тақдим этилади. Кейинчалик бу миқдор эллик фоизгача етказилади.\n— Судда биргина машина иштирокида содир этилган фалокатни расмийлаштиришга уч ойгача вақт кетаркан?\n— Бу ҳолга бундан кейин узил-кесил барҳам берилади. Қолаверса, машина ҳалокатга учраганда турли найранглар билан пул ишлаб олишга интиладиган баҳоловчилар билан ҳам асло муроса қилинмайди.\nУлуғбек ЖУМАЕВ тайёрлади.


580-летие Алишера Навои - Центральный банк Республики Узбекистан\n580-летие Алишера Навои\nДата обновления: 22 Ноя 2021, 12:31\nТанганинг олд томони (аверс қисми) марказида Алишер Навоий сиймоси тасвирланган. Атрофига “Хамса” асарининг бешта достонига бағишланган тасвирлар акс этирилган. Тасвирнинг юқори қисмида ярим айлана шаклида “ALISHER NAVOIY” ва пастки қисмида “TAVALLUDINING 580 YILLIGIGA” ёзувлари мавжуд.\nТанганинг орқа томонида (реверс қисми) Ўзбекистон Республикаси герби тасвирланган бўлиб, унинг юқори қисмида ярим айлана шаклида “O‘ZBEKISTON RESPUBLIKASI MARKAZIY BANKI” ёзуви бор. Герб тасвирининг тагида танга қийматини кўрсатувчи "100000" рақами, пастда эса валюта номи "SO‘M" мавжуд. Ушбу ёзувнинг чап томонида металл ва асиллик даражаси “Au 999,9” ҳамда ўнг томонида танганинг оғирлигини билдирувчи “31,1 gr” кўрсатилган. Пастки қисмида эса танга чиқарилган йил - “2021” жойлашган.\nТираж – 100 дона\nРассомлар: Чингиз Ахмаров, Темур Сагдуллаев, Хусан Касимов.\nНоминал (сум): 100 000 сўм\nПоследнее обновление: 17.05.2022, 08:52 (GMT+5)


Ўзбекистон спорт гимнастикаси фахри Оксана Чусовитина яна шоҳсупада — Sof.uz\nЎзбекистон спорт гимнастикаси фахри Оксана Чусовитина яна шоҳсупада\n3.04 05:17 85 Спорт\nОзарбайжон пойтахти Боку шаҳрида спорт гимнастикаси бўйича жаҳон кубоги босқичи бўлиб ўтмоқда.\nУнда иштирок этаётган ҳамюртимиз, гимнастика афсонаси Оксана Чусовитина яна бир карра дунё аҳлини ҳайратга солиб, шоҳсупанинг энг юқори поғонасига кўтарилди.\nСпортни ривожлантириш вазирлиги матбуот хизмати хабарига кўра, яқинда 47 ёшга қадам қўядиган Чусовитина таяниб сакраш машқи бўйича ўтказилган финал баҳсларида 13,266 балл билан биринчи ўринни эгаллаган. Кейинги ўринларни мос равишда Венгрия вакиласи Мария Ксенже Бакскай ҳамда словениялик Теша Белак қўлга киритган.\nЖами тўрт босқичдан иборат бўлган ушбу мусобақанинг учта босқичида қатнашиб, уларда иккита олтин ва битта кумуш медалга сазовор бўлган Ўзбекистон спорт гимнастикаси фахри Оксана таяниб сакраш йўналишида жаҳон кубоги соҳибасига айланди. Таъкидлаш жоиз, ушбу йўналишда ҳамюртимизга тенг келадиган рақиб топилмади. Бундан ташқари, Чусовитина қимматли рейтинг очколарини ҳам қўлга киритди.


Бўлим: Савол жавоб\nРасул билан Набийнинг фарқи нимада?\nЖавоб: Шайх Муҳаммад Содиқ Муҳаммад Юсуф\nНабий ва расул орасидаги фарқ.\nНабий ва Расул орасидаги фарқ ҳақида бир неча фикрлар зикр қилинган:\n1. Аллоҳ кимга осмондан хабар берса-ю, ўша хабарни бошқаларга етказишни амр қилса, ўша одам набий ва расулдир. Аммо бошқаларга етказишни амр қилмаса, набийдир, расул эмас.\nХулоса шулки, расул ўзига келган пайғамбарликни ўзгаларга етказишга амр қилингандир. Набий эса, бунга амр қилинмагандир. У пайғамбарликни бошқаларга етказадими, етказмайдими, бари-бир.\n2. Расул умумий бўлиб, фаришталардан ҳам, башардан ҳам бўлаверади. Аллоҳ таоло Қуръонда:\n«Албатта, у ҳурматли Расулнинг гапидир» (Таквир: 19) деганда, Жаброил алайҳиссаломни ирода қилган.\n«Расулларимиз Уларни вафот эттирди», (Аъроф: 37) деганда ҳам, фаришталарни ирода қилган.\n3. Расул янги шариат билан келади. Набий янги шариат билан келмайди. Балки, олдинги шариатга амал қилади ва ўзгаларни ҳам, ўшанга амал қилишга чақиради».\nУшбу мавзуда яна бир қўшимча маълумот ва мулоҳазани зикр қилиб ўтишга тўғри келади. Қуръони Каримда расул ва набий сўзлари кўп келади. Жумладан, бу икки сўз пайғамбаримиз Муҳаммад соллаллоҳу алайҳи васалламга нисбатан ҳам ишлатилади. Аммо бу сўзларнинг ишлатилишида нозик маънолар борлиги мулоҳаза қилинади.\nМуҳаммад соллаллоҳу алайҳи васалламга нисбатан «набий» сўзи ўттиз марта атрофида ишлатилган бўлса, асосан, ўзаро инсоний алоқалар, никоҳ, мерос ва ўлжа бўлиш каби масалаларда ишлатилган.\nБинобарин, бу икки сўзни таржима қилишда ҳам шунга эътибор бермоғимиз лозим бўлади. Иложи бўлса «Расул»ни пайғамбар деб таржима қилсак ҳам «набий»ни таржима қилмай ўз ўрнида қолдирганимиз маъқул бўлади.\nЎз ҳаётимиз давомида тез-тез тўй маросимларига, меҳмонга борамиз ёки кўча ва бозорларда\nЎз ҳаётимиз давомида тез-тез тўй маросимларига, ме..\nДиний адабиётларда “осий, осийлик” деган сўзлар кў..\nОғизни 1-2 дақиқа олдин очиш\nДуо қилиб сув ичиб бўлганимдан кейин хали вакт бор..\nАссалому алайкум! Бизни сигиримиз туққан эди йўлдо..\nАзон калималарида баъзи жойларда “ҳайя алас солаҳ”..


Бошқа вазирликларга бериладиган маблағни кўриб ҳавас қиламан — Олий ... - UzNews.uz\n2 марта, 15:54 183 0\nБошқа вазирликларга бериладиган маблағни кўриб ҳавас қиламан — Олий таълим вазири\nАбдуқодир Тошқулов депутатлар олдида талабалар турар жойлари бўйича ҳисобот бермоқда.\nОлий ва ўрта махсус таълим вазири Абдуқодир Тошқулов талабаларни турар жойлар билан таъминлаш борасида олиб борилаётган ишлар тўғрисида ҳисобот беряпти.\nВазир нега ОТМлар ётоқхоналар қурмаслиги ҳақида берилган саволга олий таълим тизими кўпчилик ўйлаганидек бой эмаслигини таъкидлади. Унга кўра, ОТМлар зарарга ишламоқда. 132 та ОТМлардан атиги 34 таси (давлат ОТМ) ўзини ўзи молиялаштира олади. Бошқалар бюджетдан олинадиган пул ҳисобига яшамоқда. Пандемия даврида контракт нархи оширилмагани туфайли тизим 1 трлн сўм зарар кўрган.\nҚайд этилишича, 400 ўринли ётоқхонани қуриш 22,5 млрд сўмга тушади. Қолаверса, вазир ректорлар бюджетида пул бўлса ҳам қурилиш қилишдан қўрқишини айтди. Бунинг сабаби сифатида ОТМда қурилишга масъул бўлим йўқлиги, жавобгарликдан қўрқишини келтирди.\n“Бошқа ижтимоий вазирликларга, номини айтмай, берилаётган пулларга ҳавасим келади. Олий таълимгаям энди шу берилиши керак”, - деди А. Тошқулов.\n17 апреля, 11:22 594 0


Ҳиндистондан олинган хабарларда, бугун мамалакатнинг собиқ бош вазири Нарасимха Рао вафот этгани айтилмоқда. Хабарларга кўра, собиқ бош вазирда бундан икки ҳафта олдин юрак хуружи юз берган.\n27 феврал 2021, Тошкент вақти: 02:45\n83 ёшли Рао 8 декабр куни касалхонага ётқизилган.\n1991 йилда собиқ бош вазир Раджив Ганди ўлдирилгандан сўнг Нарасимха Рао Ҳиндистон Бош вазири этиб тайинланган эди. Бош вазирлиги пайтида Рао мамдакатда иқтисодий ислоҳотларни бошлаган.


Шоколад эвазига тавсиянома ёхуд Зулфиячи бўлишни ёлғончиликдан бошлаётганлар » Ўзбекистон янгиликлари – Zamin.uz\nШоколад эвазига тавсиянома ёхуд Зулфиячи бўлишни ёлғончиликдан бошлаётганлар\n05 фев, 07:03 3 147 Жамият\nКеча бир жондан-жон қадрдонимни жуда қаттиқ хафа қилиб қўйдим. Фақат… тўғри тушунса бўлгани. Одамлар кўр ёки овсар эмас, атрофида нималар бўлаётганини кўриб, билиб туради. Фақат баъзи нарсаларни бетга айтишга андиша қилади. Андишанинг отини қўрқоқ билган ўша танишим бўлажак Зулфиячилардан яна бирини ёнимга жўнатибди. Ўртада таниш-билишчилик бор, бундан истаганда фойдаланиш мумкин, деб ўйлаганда у нобакор! Зулфиячининг отасига менинг номимдан ўзи тақриз ёздириб, шунга имзо қўйса бўлгани, деб тайинлаб ҳам қўйибди.\nҚизгинанинг қораламаларини кўздан кечирдим. Ҳаваскорлик даражасидан ҳам паст. Ўқиган китоблари билан қизиқдим. Яна ўша… ўшалар… Ўшалардан баландлардан бирортасини ўқимаган. Шундай бўлгандан кейин улардан ҳам баландлари ҳақида сўрамай қўя қолдим. Орзулари билан қизиқдим, божхоначи бўлармиш. Буни адабиётга нима дахли бор, десам, қизиқишим-да, дейди.\nҚизларжон, Зулфия мукофотини юракка тақиш керак. Ҳалол касб эгаси, оддий оила бекаси, вафодор аёл, ҳа, вафодор аёл, маърифатли она бўлиш ҳам бу мукофот шарафидан кам эмас. Шунга муносиб бўлиш…\nЛола Каримованинг Европадаги ишлари 26 апр, 23:02\nТуркияда яна битта Доналд Трамп топилди (фото) 21 ноя, 10:15\nЛола Каримова-Тиллаева Global Gift фонди мукофоти билан тақдирланди 15 май, 23:02


Татаристонда 2 июлда автотўқнашувда ҳалок бўлганлар хотирасига мотам тутилди\n05 август 2020, Тошкент вақти: 18:56\nМаълумотга кўра, трассада Neoplan автобуси КамАз билан тўқнашган. Тўқнашувдан сўнг ҳар икки автомашина ёниб кетган.\nДастлабки текширувга қараганда, тўқнашув автобус ҳайдовчиси айби билан содир бўлган.\nАвтобус ҳайдовчиси олдида кетаётган КамАз автомашинасини ўзиб ўтмоқчи бўлиб, тезликни оширган. Аммо КамАзни бошқа бир юк машинаси тортиб кетаётганини сезмай қолган ва тўқнашув юз берган.


ЭКОЛОГИЯ ҚЎМИТАСИ РАИСИ РУХСАТНОМАСИ БИЛАН ҚИЗИЛ КИТОБГА КИРИТИЛГАН ҚЎНҒИР АЙИҚ РОССИЯЛИК ОВЧИ ТОМОНИДАН ЎЛДИРИЛДИ — ekolog\nДавлат экология қўмитаси раиси Алишер Максудовнинг бундай рухсатнома беришининг ўзи аянчлидир. У қандай асосларга кўра ноёб ҳайвонот оламимизга ваҳшийларча муносабатда бўлишга имкон берадиган мазкур рухсатномага имзо чекди экан? Экология қўмитасининг вазифаси ҲАЙВОНОТ ВА ЎСИМЛИКЛАР ДУНЁСИНИ АСРАШ ЭМАСМИ? Олдин ўлдирилган айиқлар қутирган деб хулоса берилиб, иш ёпди-ёпди бўлганди. Бу сафар ҳам «айиқ қутирган эди, россиялик овчи ёрдамга чақирилди» деган гаплар бўлмас, деган умиддамиз.\nP.S.Айтганча, улар «Пахтасаноат»чиларку! Яқин тарихдан маълумки, уларга кўп нарса мумкин. Экология ва атроф-муҳитни муҳофаза қилиш соҳасидаги назорат бўйича Бўстонлиқ туман инспекцияси бошлиғи Уразбоев ҳам «Пахтасаноат»чи экан.


Ўзбекистон фуқароси Қозоғистондаги портлашда жароҳатланди » Ўзбекистон янгиликлари – Zamin.uz\n08 октябрь 2019, 06:43\nФото: Қозоғистон фавқулодда вазиятлар вазирлиги\n6 октябрь куни Манғистау вилоятида газ ва ҳаво аралашмасининг портлаши натижасида Ўзбекистон фуқароси Д.И. жароҳат олди. Бу ҳақда Ўзбекистоннинг Ақтау шаҳридаги (Қозоғистон) Бош консулхонаси маълумот берди.\nМаълум қилинишича, у Бейнеу тумани марказий шифохонасига жойлаштирилди. Унинг соғлиги ҳолати барқарор оғир дея баҳоланмоқда.\nБош консулхона тиббиёт муассасаси билан алоқа ўрнатди ҳамда бемор ҳамюртимизни Ўзбекистонга олиб кетиш билан боғлиқ консуллик-ҳуқуқий ва ташкилий масалаларни ҳал қилишда унинг яқинларига ёрдам бермоқда.\nКонсуллик-ҳуқуқий департаменти Қозоғистоннинг Ақтўбе, Атирау, Манғистау ва Ғарбий Қозоғистон вилоятлари ҳудудида бўлиб турган фуқароларимиз зарур вазиятларда мамлакатимизнинг Ақтау шаҳридаги Бош консулхонасига +7-29-277-71-17, +7-777-599-00-50, +7-777-599-00-51 телефон рақамлари орқали мурожаат қилишлари мумкинлигини эслатиб ўтади.\nЯнгиликлар » Дунё » Ўзбекистон фуқароси Қозоғистондаги портлашда жароҳатланди


Тошкентда скутерлар ўғриси ушланди | IDROK.UZ\nҲуқуқни муҳофаза қилиш идоралари ходимлари томонидан Тошкентда скутерларни олиб қочган шахс қўлга олинди. Ўзбекистон Республикаси ИИВ матбуот-хизмати хабар беришича, пойтахтнинг Шайхонтоҳур туманида яшовчи фуқаро «Jeyran rtm 50» русумли скутерини Миробод тумани Госпитальная мавзесида қолдириб кетган. Қаровсиз қолган мотовосита номаълум шахслар томонидан ўғирлаб кетилган. Милицияга берилган аризага асосан, жиноий иш қўзғатилган.\nОлиб борилган тезкор-қидирув тадбирлари натижасида ИИБ ходимлари Миробод туманида яшовчи, илгари жиноий жавобгарликка тортилган фуқаро мазкур жиноятни содир этганлигини аниқлашган. Аний пайтда тергов тадбирлари олиб борилмоқда.


ШУ ОННИНГ ЎЗИДА ИШГА КИРИШИЛДИ - AUZ.UZ\nШУ ОННИНГ ЎЗИДА ИШГА КИРИШИЛДИ\nВилоят ҳокими Шуҳратбек Абдураҳмонов ҳудудларда бўлиб, аҳоли турмуш фаровонлигини ошириш, долзарб муаммоларни жойида ҳал этиш юзасидан учрашув ва мулоқотлар ўтказаётганлиги ўзаро ишончни мустаҳкамлашда муҳим аҳамият касб этмоқда. Ана шундай очиқ мулоқот Избоскан туманининг Дўстлик маҳалласида ҳам ташкил этилди.\nЎзаро мулоқот давомида маҳалланинг оқсоқоллари вилоят ҳокимига талаб ва таклифларини билдирди. Аҳолини тоза ичимлик суви билан таъминлашбиринчи галдаги муаммо сифатида қайд этилди ва вилоят ҳокимининг топшириғига асосан обиҳаёт келтириш ишлари бошланди. Хонадонларга 200 та суйилтирилган газ баллонлари ҳам тарқатилди.\nШунингдек, аҳлининг мактабгача таълим муассасаси, кичик футбол майдончаси қуриш, қишлоқ врачлик пункитини таъмирлаш ва ушбу ҳудудда дорихона ташкил этиш борасидаги таклифлари инобатга олинди. Вилоят раҳбари муаммоларни бартараф этиш бўйича мутассадди ташкилотларнинг раҳбарларига кўрсатма ва топшириқлар берди. Шу оннинг ўзида барча йўналишлар бўйича ишга киришилди.\nЖараёнда вилоят ҳокими Избоскан ва бошқа туманлардан келган фуқаролар билан алоҳида-алоҳида мулоқот ҳам ўтказди.\n- Брусчатка, ғишт ва пенаблок ишлаб чиқариш учун ускуналарни сотиб олгаман, - дейди Куйганёр маҳалласида истиқомат қилувчи Зайниддин Акбаров. – Тадбиркорлик фаолиятимни бошлаш учун жой масаласи муаммо бўлиб турган эди. – Ҳокимимизга раҳмат, масалани ижобий ҳал этиб берди. 40 сотих майдон ажратилди. Энди фаолиятимни бошлаб, 30 та иш ўрни яратаман.\nЎзаро суҳбатлар давомида Зайниддин каби кўплаб фуқароларнинг тадбиркорлик билан шуғулланиш, кредит маблағлари олиш, соғлиғини тиклаш юзасидаги мурожаатлари эътиборга олинди. Кечиктириб бўлмайдиган барча масалаларга ижобий ечим топилиб, муаммолар жойида ҳал этилмоқда.


Qalampir.uz - Тошкент шаҳар ҳокимиятида йил сарҳисоб қилиниб, келгуси йиллар учун режалар тасдиқланмоқда\nТошкент шаҳар ҳокимиятида йил сарҳисоб қилиниб, келгуси йиллар учун режалар тасдиқланмоқда\n11:19, 29.12.2016 Жамият\nАйни дамда Тошкент шаҳар ҳокимиятида халқ депутатлари Тошкент шаҳар Кенгашининг йиғилиши ўтказилмоқда.\nТошкент шаҳар ҳокими қарорига мувофиқ, бугун, 29 декабрь куни соат 11.00 да халқ депутатлари Тошкент шаҳар Кенгашининг ўн саккизинчи сессияси бўлиб ўтади. Бу ҳақда Тошкент шаҳар ҳокимияти Матбуот хизмати хабар бермоқда.\nСессия кун тартибига қуйидаги масалалар киритилмоқда.\n- Тошкент шаҳар маҳаллий бюджетининг 2016 йил 9 ойлик ижроси ва 2017 йилга мўлжаллаган бюджети параметрлари лойиҳаси тўғрисида;\n- Тошкент шаҳри бўйича 2017 йил учун маҳаллий солиқлар ва йиғимлар ставкалари тўғрисида;\n- Тошкент шаҳрини 2017-2024 йилларда ижтимоий-иқтисодий ривожлантиришнинг асосий кўрсаткичлари прогноз дастурини тасдиқлаш тўғрисида;\n- 2016 йил “Соғлом она ва бола йили” давлат дастурининг ижроси тўғрисида;\n- “Маҳаллий давлат ҳокимияти тўғрисида”ги Ўзбекистон Республикаси Қонунининг ижроси юзасидан Чилонзор тумани ҳокимининг ижтимоий-иқтисодий ривожланишнинг энг муҳим ва долзарб масалалари юзасидан ҳисоботи тўғрисида;\n- “Касаба уюшмалари, уларнинг ҳуқуқлари ва фаолиятининг кафолатлари тўғрисида”ги Ўзбекистон Республикаси Қонунига ўзгартишлар киритиш тўғрисида”ги Ўзбекистон Республикаси Қонуни тўғрисида;\n- Халқ депутатлари Тошкент шаҳар Кенгашининг Қонунийлик, ҳуқуқ-тартибот ва фуқаролар хавфсизлигини таъминлаш масалалари бўйича доимий комиссиясининг фаолияти тўғрисида;\n- Тошкент шаҳридаги баъзи географик объектлар номларини тартибга келтириш тўғрисида;\n- Ўзбекистон Республикаси Олий Мажлиси Сенатининг маҳаллий ҳокимият вакиллик органлари фаолиятини кучайтиришга кўмаклашувчи комиссиясига ёрдам берувчи халқ депутатлари Тошкент шаҳар Кенгаши ишчи гуруҳининг 2017 йилга мўлжалланган иш режасини тасдиқлаш тўғрисида;\n- Халқ депутатлари Тошкент шаҳар Кенгаши ва доимий комиссияларининг 2017 йилга мўлжалланган иш режасини тасдиқлаш тўғрисида ва бошқа масалалар.\nТеглар:Тошкент шаҳар ҳокимияти\nЭркин Воҳидов хонадонига хотира ёдгорлиги ўрнатилди\n14:39, 13.05.2018 7 558\n14:48, 12.05.2018 3 574\n18:06, 30.04.2018 6 038\n14:31, 13.04.2018 7 536\n15:54, 12.04.2018 2 647


АҚШ ва Хитой: ҳарбий можарога бир қадам - zarnews.uz\nАҚШ ва Хитой очиқ мафкуравий рақобат ҳолатида бўлиб, яқин орада урушга дуч келиши мумкин, деб ёзади The Economis.\nХусусан, инқироз бўйича эксперт Чжан Туошеннинг таъкидлашича, АҚШ ва Хитойнинг бахтсиз ҳодисалардан қандай қочиш кераклиги ҳақидаги қарашлари тубдан фарқ қилади. Вашингтон хавфсизлик остида қирувчи самолётлар яқинлашган пайтда хотиржам хатти-ҳаракатларни назарда тутса, Пекин америкаликлар ХХР чегараларига яқинлашишни тўхтатишни талаб қилмоқда.\nШу билан бирга, мақола муаллифи Американинг ЕР-3 разведка самолётининг 20 йил олдин содир бўлган Ҳарбий-ҳаво кучларининг J-8II ВВС НОАК қирувчи самолёти билан тўқнашувини эслади. Ҳодиса 2001 йил апрель ойида Жанубий Хитой денгизида содир бўлган эди. Шундан сўнг Америка самолёти Хайнан оролига рухсатсиз қўнди ва Хитой хавфсизлик кучлари экипажнинг 24 аъзосини сўроқ қилиш учун ҳибсга олди.\nМуаллифнинг қайд этишича, шундан сўнг икки томонлама кенгроқ муносабатлар манфаатларини кўзлаб, ҳар икки томон можарони ҳал қилиш бўйича муросага келган. Бунда Хитой расмийларидан узр сўраган АҚШнинг Пекиндаги элчиси Жозеф Прьюр ва музокарачиларни Вашингтон сиёсатидан ҳимоя қилган Давлат котиби Колин Пауеллнинг ҳам ҳиссаси катта бўлди.\nБироқ ҳозир кескин воқеалар юз берган тақдирда, Америка оммавий ахборот воситалари ва партизан Конгресс Қўшма Штатларнинг амалдаги расмийларига ён босишга рухсат беришлари даргумон. Шу билан бирга, 2021 йилдан бери Америка ва иттифоқчи кузатув самолётлари Хитой Халқ Озодлик армияси самолётлари билан бир нечта хавфли ҳодисаларни қайд этди. Қайсидир онда бу яна бир тўқнашувга олиб келиши мумкин ва можарони ҳал қилиш анча қийин бўлади, дейилади мақолада.\nАввалроқ Foreign Policy журналистлари 2022 йилда Жанубий Хитой денгизидаги Тайвань ҳудудида АҚШ ва Хитой ўртасида буюк давлатлар ўртасидаги зиддият кучайиши туфайли низо юзага келиши хавфи юқори эканлигини башорат қилишган эди.


Бош саҳифа / Маданият / Қорақалпоғистонда уч йирик фестиваль ўтказилмоқда...\nҚорақалпоғистонда уч йирик фестиваль ўтказилмоқда\nҚорақалпоғистон Республикаси Мўйноқ туманида халқ шоирлари Бердақ ва Ажиниёз ижодига бағишланган халқаро фестиваль, “Орол балиқларидан 99 турдаги таом” гастрономик фестивали ҳамда “Орол ва Мўйноқнинг қайта тикланиши” мавзуида халқаро экофестиваль ўтказилмоқда.\nЎзбекистон Республикаси Маданият вазирлиги, Қорақалпоғистон Республикаси Вазирлар Кенгаши томонидан ташкил этилган тадбирларда фольклоршунос олимлар, санъаткорлар, шоир-ёзувчилар, сайёҳлар, кенг жамоатчилик вакиллари, журналистлар иштирок этмоқда.\nИ.Савицкий номидаги Қорақалпоқ давлат санъат музейида ушбу халқаро фестивалларнинг очилишига бағишланган тадбир бўлиб ўтди.\nАнжуманда Президентимиз Шавкат Мирзиёев раҳнамолигида Қорақалпоғистоннинг иқтисодий-ижтимоий, маънавий юксалишини таъминлаш, Оролбўйи аҳолисининг турмуш даражасини ошириш, саломатлигини мустаҳкамлаш, янги иш ўринлари яратиш, ижтимоий инфратузилмани такомиллаштириш, ҳудуднинг ўзига хос урф-одат, анъана ва қадриятларини янада ривожлантиришга алоҳида эътибор қаратилаётгани таъкидланди. Орол денгизи атрофида ички ва халқаро туризмни ривожлантириш, янги сайёҳлик йўналишлари ташкил этиш, экотуризмни кенг йўлга қўйиш борасида амалга оширилаётган лойиҳалар хусусида сўз юритилди.\nҚуйи Амударё соҳилларида кўллар тизимини яратиш лойиҳаси амалга оширилиши натижасида Кўкдарё, Междуречье, Зокиркўл сингари табиий кўллар сувга тўлди, Мўйноқ қўлтиғи атрофида каскад тизимида сувсақлагичлар барпо этилди, – дейди биология фанлари номзоди Н.Мамутов. – Бу ҳудудда экотуризм барқарорлигини таъминлаш, табиат биохилма-хиллигини асраш билан бирга, балиқчиликни қайта ривожлантиришга хизмат қилмоқда. Мана шу тизим изчил давом эттирилса, табиатда йўқ бўлиб кетган наботот ва ҳайвонот турлари ўз ўрнига қайтиши ҳам мумкин.\nАнжуманда миллий маънавий бойлигимиз бўлган анъана ва қадриятларимизни асраб-авайлаш ва ривожлантириш ҳақида ҳам фикр алмашилди. Улкан қорақалпоқ шоирлари Бердақ ва Ажиниёз асарларида юксак инсонпарварлик ғоялари, муҳаббат, вафо ва садоқат туйғулари тараннум этилгани таъкидланди.\n– Бу икки буюк шоир асарлари қорақалпоқ халқининг бой маданий меросидир, – дейди филология фанлари номзоди А.Алниёзов. – Уларда тасвирланган воқеалар, характерлар, миллий қиёфалар халқимизнинг ўтмиши, бугуни, турмуш тарзи ҳақида ҳикоя қилади. Бу асарларни чуқур таҳлил асосида ёшлар ўртасида кенг тарғиб қилиш зарур.\nТадбир доирасида анжуман иштирокчилари ва хорижий меҳмонлар И.Савицкий номидаги Қорақалпоқ давлат санъат музейи экспозицияларини томоша қилди. Музей фойесида Бердақ номидаги Қорақалпоқ давлат академик мусиқали театри симфоник оркестри ижросида янграган жаҳон халқларининг дурдона асарлари томошабинларга янада завқ бағишлади.\nБердақ номидаги Қорақалпоқ давлат академик мусиқали театрида Қашқадарё вилояти мусиқали драма театрининг “Орол бобо” спектакли намойиш этилди. Ўзбекистон халқ ёзувчиси Эркин Аъзам қаламига мансуб ушбу драмани театр режиссёри Фарҳод Жумаев саҳналаштирган. Асарда бугунги глобал муаммолардан бири – Орол денгизи фожиаси тасвирланган бўлиб, унинг рамзий тимсолида Ватанга муҳаббат, эртанги кунга қатъий ишонч ўз ифодасини топган.\nОролбўйи ҳудудида яшовчи халқларнинг миллий таомлари, озиқ-овқат маҳсулотлари ва Орол балиқларидан 99 турли овқат тайёрлашга бағишланган гастрономик фестиваль ҳамда “Орол ва Мўйноқнинг қайта тикланиши” мавзусидаги халқаро экофестиваль Мўйноқ туманида давом этмоқда.


“СУЮҚ ОЛТИН” НИНГ ХОСИЯТЛАРИ « Ўзбекистон Халқ Ҳаракати\n“СУЮҚ ОЛТИН” НИНГ ХОСИЯТЛАРИ\n17 July 2012 - 12:11\nЗайтун билан бўянинг ва уни кўзингизга суртинг,\nчунки у муборак дарахтдан чиқади. Хадис.\nБисмиллахир раҳманир роҳим.\nЗайтун – зайтундошлар оиласига мансуб, доимий яшил дарахт бўлиб, бўйи 3–7 метрга етади. Барглари майда ва учли, текис қиррали, усти томони тўқ яшил. Пастки томони кулранг бўлиб, пояси билан шохларида қисқа банди билан қарама – қарши жойлашган. Гуллари оқиш, икки жинсли, туваксимон шингил тўпига йиғилган. Меваси данакли, усти юмшоқ бўлиб, оғирлиги 10- 15 г келади.\nЎсимлик май-июн ойларида гуллаб, меъваси сентябръ-декабръ ойларида пишади, Зайтун ўсимлиги Озарбайжон, Туркманистон, Грузия республикаларида, Жанубий Қирим, Краснадор ўлкасида ўстирилади. Илгари республикамизда ўстирилмас эди. Иқлим жихатидан Сурхандарёда илк бор экилган эди. Хозирда баъзи қизиқувчи боғбонлар Андижон, Тошкент, Самарқанд вилоятларида зайтун экишмоқда.\nЗайтун жуда узоқ умр кўради. Сурия, Яман, Испания ва Исроилда 2000 йилдан ортиқ умр кўрган зайтун дарахтлари бор.\nЗайтун мевасида 56% гача мой, гликозитлар, оқсил, витаминлар бор. Ўсимлик баргларида эса эфир мойлари, Алкалоидлар, органик кислоталар, фитостеринлар, витамин С ва ошловчи моддалар мавжуд.\nЗайтун ёғи кимёвий таркиби жихатидан она сути таркибидаги мойга яқин турадиган ягона ўсимлик хисобланади. Грецич, Италия, Испания каби йирик давлатлар энг катта даромадларини айнан шу зайтун ёғидан олганлари учун хам “Суюқ олтин” дейишади.\nЗайтун мойи табобатда қадимдан ишлатилиб келинади. Зайтун мойи билан қилинадиган ташқи муолажада қуймич нервларининг яллиғланишида ниқриз (подагра) ва истиқсо (водянка) га енгиллик беришда ишлатилади. Зайтунни газак ўти билан қайнатиб истеъмол қилинса, ичакнинг бураб оғришини тўхтади, гижжалардан халос қилади. Асосан зайтун ёғи хом зайтундан олиниб, тиббиёт ва табобатда кенг қўлланилади.\nСоғлом кишилар учун зайтун ёғининг энг яхшиси унфоқ ёғидир. Унфоқ ёғи бобомиз Абу Али ибн Сино фикрича, биринчи даражада совуқ ва қуруқдир. Етиладиган зайтун иссиқ бўлиб, ёғи мўътадил хамдир. Хом зайтун совуқдир. Чўпи ва япроғи хам совуқдир. Зайтун ёғининг хамма тури баданга қувват бахш этувчи харакатга мойил қилувчидир. Тузланган зайтуннинг суви хилтни тозалашда намакобдан кучлироқ таъсир қилади. япроғи милк учун яхшидир. Бу билан баданни ишқаласа терни тўхтади.\nЁввойи зайтун ёғи кўп жихатдан гул ёғи кабидир. Мўйни сақлайди, хар куни ишлатилса, мўйни тез оқаришини тўхтади. Ёввойи зайтуннинг карамас, учуқ, эшакем касалликларига фойдаси каттадир. Ёввойи зайтуннинг хомидан сиқиб олинган ёғи хўл ва қуруқ яраларга, айниқса, қўтирга боғланса, қаваришнинг олдини олади. Чиркли яраларни тозалайди.\nЗайтун япроғини узум ғўраси билан узоқ қайнатилса, асалдек бўлиб қолади. Буни ейилган тишларни қўпориш учун суртилади. Ёввойи зайтун ёғи бош оғриғига худди гул ёғидек фойда қилади.\nЁввойи зайтун шираси қуритилиб, кулча қилинади ва қулоқ оқмасини даволаш учун ишлатилади. Зайтун ёғининг эскисини кўз хиралашишига қарши суртма қилинади. Япроғининг куйдирилганини кўз касаллигида тўтиё қилинади.\nКатаракта касаллигида зайтун ёғи шифо бағишлайди. Зайтун ёғини уч махал ўн беш кун томизса даво бўлади. Бўғин ва бод касаллигида 200 гр керосин ва 200 гр зайтун ёғидан олиб, 20 дона аччиқ қалампирга аралаштириб, қоронғу жойда икки хафта сақлагач, уни оғриган жойга суртилса, фойдаси тезда билинади. Агар узоқроқ таъсир қилсин десангиз, уни жун мато билан ўраб юрса хам бўлади. Бошингизга бит ёки сирка тушиб қолган бўлса, бунинг учун зайтун билан озгина аччиқтош ва зиғир баргини талқонини қўйиб беш кун уч махал оч қоринга истеъмол қилинса яхши наф беради.\nҚора зайтун ўз данаги билан бирга астма ва ўпка касалликларида кенг кўламда қўлланилади. Зайтуннинг тузлангани ғализ бўлиб, иштахани қўзғатади, меъдани қуватли қилади. Ивитилгани хазм учун яхшироқ бўлиб тез хазм бўлади. Зайтунни газак ўти билан қайнатиб яллиғли қўланжга фойда қилади. Зайтунни шираси бачадондан (рутубат) овишига ва бачадондан қон кетишига қарши кўтарилади. Зайтунни арпа уни билан бирга чўзма ич кетишига қарши қуюқ суртма қилинади. Эски зайтуннинг ёғини узум ғўраси суви билан қўшиб қуюлтирилгани орқа тешикнинг ички яраларига хуқна қилинса фойда қилади. Зайтуннинг елими сийдик хамда хайз қонини хайдайди. Зайтун ёғини иссиқ сув билан қўшиб ичилса, қайд қилдиради. Захар қувватини синдиради. Зайтун мойи эмульсияси буйрак, ўт пуфаги ва ўт йўллари, жигар, қовуқ ва сийдик йўлларидаги пайдо бўлган тошларни туширишда хамда меъда – ичак касалликларини даволашга кенг кўламда қўлланилади. Зайтун мойидан тиббиётда баъзи мураккаб дорилар ва эритмалар хамда суртмалар тайёрлашда фойдаланилади.\nБундан ташқари мойи юмшоқ суртги таъсирига эгадир. У “Олиментин”, “Цистенол”, ”Энатин”, “Роватин”, “Ровахол” каби комплекс препаратлар таркибига киради. Табобатда асал ва зайтун мойи илон ёки чаён чақилган жойга қўйилади. Қулоқ супрасининг ёрилишида зайтун ёғи сут билан аралаштирилиб, ёрилган жойга суртилса, фойдаси тез билинади. Мия пардаси орқали бўладиган бурун қонаши давом этаверганда уни тўхтади. Эркаклар ёши 55 – 60 ни қоралаб қолганида зайтун ёғи зирани ва боқила дони унини олиб асал ва зайтун ёғини олиб простата безларига суркаса қувуқни махкам тутади.\nАриқларнинг бўйларида ўсадиган чаён ўтни устидаги ширани олиб унга зайтун ёғи аралаштириб қулоққа томизилса, оғриқни босади. Бу малхам дори қулоқ ичи ярасини хам қуритади.\nМозарион номли гиёхни талқон қилиб, унга сув ва зайтун ёғи билан аралаштирилса, у тайёр суртма сичқон, ит ва чўчқаларни ўлдиради. Қўзғуннинг ўтини енгил қирликка зайтун ёғига қўшиб қулоққа томизилса, қулоқдаги кирларни чиқариб, қулоқни очади.\nЯманда мурра деган дарахт ўсади. Шу дарахтни танасига озгина тиғ тегса ундан сизиб суюқлик оқиб чиқади. Шу суюқлик қотиб мур елимига айланади. Шу муррани шароб билан аралаштириб унга зайтун ёғи қўшилса ва тайёр бўлган малхамни олиб қўйиб керак пайтда оғизни чайқаса, тишларни махкам ва бақувват қилади ва уларнинг ейилиб кетишига тўсқинлик қилади. Мулкни мустахкамлайди, ундаги рутубатни кетказади. Бу яраларга суртилса уларни қуритади.\nОддий кавракни зайтун ёғи билан қўшиб ишлатилса танани терлатади. Бундан ташқари назла ўтини зайтун мойига қўшиб суркаса бу хам терлатиб одамга ором беради. Агар сиз чаён ушлаб уни зайтун ёғида аралаштириб сочга суртсангиз сочни махкам қилади, калтакесакнинг думини олиб уни зайтун ёғида думи титилиб кетгунча қайнатилса ва сочга суртасангиз сочингизни тўкиб юборади. Агарда зайтун ёғини қуйқасимон узум ғўрасининг суви билан қуйилгунича қайнатиб, емирилиб кетаётган тишларга суртилса, уларни қўпориб туширади. Зайтунни чўл қовоғи, яъни тиканли оқ гулларидан гул узуми билан сариқ беда қўшиб баданга суркаса, баданни тозалайди, силлиқ қилади, сепкил ва яралардан қолган қора изларни кетказади. Бу малхам кўз тагидаги қонталашни хам кетказади.\nТурп уруғини ёки бахорги баргларини зайтун билан истеъмол қилса озуқа бўлади. Бўймадаронни олиб унга зайтун мойи қўшиб, уни қайнатиб ишлатилса, меъдани қиздиради, унинг совуқлигини кетказади. Зайтун ёғини кунжут ёғи ва бўйимадаронни олиб аралаштириб уни “тулки касали”га ишлатилса, фойдаси каттадир.\nГиёхлардан хосил бўлган кул сувга зайтун ёғи аралаштириб баданга суртилса баданни терлатади, асаб оғриғига ва фалаж касаллигига фойда қилади.\nГулхайри барги билан зайтун аралаштириб куйган танага қўйилса фойдаси дарров билинади. Агарда уй сиркасини жун матога олиб унга зайтун қўшиб бошга қўйилса, иссиқдан бўлган бош оғриғига фойдаси бордир.\nХудди шуни тишларга қўйилса, тишларни мустахкамлайди.\nЭрманни зайтун ёғи билан аралашганини баданга суркаб олсангиз пашша ва чивиндан сақлайди. Денгиз пиёзини санавбар елими билан аралаштириб уни зайтун ёғи билан суртилса, сўнгалларни қўпиради, “тулки касаллиги” ва “илон касаллиги”га суртилса ёки ишқаланса сочни ўстиради. Тўпалоқ ўт ва зайтун мойи аралаштирилиб жониворларга яқинлаштирилса жониворларни ўлдиради.\nХозирги пайтда зайтуннинг 500 га яқин навлари мавжуд бўлиб, улар асосан икки гурухга: консервабоп ва мой берувчи гурухларга бўлинади.\nЗайтуннинг тоза мойларидан “Малхам” халқ табобат маркази ўз беморларига чегирмалар билан беради. ( мурожат учун телефон рақамимиз +998-74-998-5-998 ёки электрон манзилимиз :abduqodir sattarov malham53@mail.ru)Марказ буйрак – тош ва ўт – тош касалликларини мўжизакор зайтун мойи орқали даволаб беморлар дардига малхам бўлаётир. Ўт – тош касалликларини 8 – 10 кунда, болалар ва ўсмирлардаги қурт – меъда касалликларини 4 – 6 кунда даволаб келаётир. Агар 65 гр зайтун ёғини олиб 300 гр иссиқ сув ёки арпа суви билан истеъмол қилинса, ични шиддат билан келтиради, бод (ревматизм) хасталигига шифо бўлдаи. Агар уни шароб ёки сув билан ичилса, йўғон ичак дарди ва шиши бўлмиш қуланжни даф этади ва ичаклар дардига шифо бағишлаб, меъда – қуртларга қирон келтиради. Буйрак ва қовуқ тошларини майдалаб тўкиб юборади. Кўп терлатиб, пешобни юргизади. Агар зайтун ёғини ичиб қайт қилинса, бадандаги захарларни чиқариб юборади. Илиқ зайтун ёғи ила хуқна қилинса тиқилмалар, бел оғриғи, бўғимлар дарди ва бод хасталикларига шифо топасиз. Шуни эсдан чиқармангки, зайтун ёғидан бир кунда ейиш миқдори 30 – 40 гр.дир. Янги олинган зайтун ёғини ярми қолгунча доғланса, бу ёғ қадимги зайтун ёғи хисобланиб келинади.\n7 йилдан ортиқ сақланган ёғ шифобахшлик қуввати ортиб баласон мойидан ўтади. Бу ёғ қанча эскирса, шунчалик кучли бўлади. Яман халқининг гапига қараганда зайтун ёғи 400 йилгача кучини йўқотмас экан. Унинг 75 гр.ини 75 гр асал ва 25 гр. Мустаққо елими ва 25 гр седана ёғи билан уч кунгача совуқ сув ичилмаса, барча совуқ мижоз иллатлардан, шоллик, юзнинг бир томонга қийшайиб қолиши ва шу каби хасталиклардан халос бўлишга нажот бағишлайди. Хидланган зайтундан тортиб олинган ёғи истеъмол қилинса баданда ёмон моддалар ва қичима пайдо қилади. Бундай холда бинафша шарбатини ичиш тавсия қилинади. Агар сизнинг қон босимингиз ошиб турган бўлса, дарров бир қошиқ зайтун мойи ичинг ва озгина ором олинг.\nҚондан ўйнар бўлса юрагинг хар дам,\nДоим ёнингда бўлсин бир “санам”.\n“Суюқ олтин” бўлса доимо хамдам,\nШунда тарк этгуси мангу сени ғам.\nМурожат учун телефон +998-74-998-5-998.Электрон почтамиз:abduqodir sattarov<malham53@mail.ru>


Канада суди Эрондан 107 миллион доллар ундиришга қарор қилди\nКанада суди уриб туширилган МАУ самолёти учун Эрондан 107 миллион доллар ундиришга қарор қилди\n4 Yanvar 13:25 Жаҳон\nКАНАДА компенсатсия МАУ самолёти СУД ҲАЛОКАТ\nпровинцияси суди 2020-йилда Теҳронда уриб туширилган МАУ самолёти ҳалокатида қурбон бўлган олти кишининг оилаларига товон пули тўлаш учун Эрондан 107 миллион доллар ундиришга қарор қилди.\nБу ҳақда 3-январ, душанба куни CBC телеканали хабар берди.\n“Товон пули судга мурожаат қилган ҳалок бўлган олти нафар йуловчининг оила аъзолари ўртасида тақсимланади”, — дейилади телеканал хабарида.\nМаълумки, уриб туширилган самолёт бортида 176 киши, жумладан 55 Канада фуқароси ва 35 Канадада яшаш учун рухсатнома эгалари бўлган. Эрон расмийларининг ҳаракатларидан қўрқиб, уларнинг илтимосига кўра исмлари ошкор этилмаган қурбонларнинг яқинлари Шоҳин Моҳаддам, Мерзад Зарей, Али Горжи ва яна уч киши Канада судига Эронга қарши фуқаролик даъвоси билан мурожаат қилди.\nДаъвогарларнинг адвокати у ва унинг адвокатлар жамоаси суд қарорини таъминлаш учун Канададаги ва хориждаги Эрон мулкига оғирлик киритишга ҳаракат қилишларини айтди.\n“Ероннинг бошқа мамлакатларда нефт танкерлари бор”, — дея адвокатнинг сўзларидан иқтибос келтирган телеканал.\nПентагон КХДР томонидан АҚШ ва унинг тарафдорлари учун ракета учириш хавфини баҳолади\nГерманиянинг янги канцлери «Шимолий оқим 2» ни амалга оширишда қарама-қаршиликка йул қўймаслик зарур деб ҳисоблади\nБаҳрайн: Бош вазир вафот этди


Муҳаммад Шодий. Оқибат (ҳикоя) | www.ziyouz.uz\nБош саҳифа Ўзбек насри онлайн антологиясиМуҳаммад Шодий (1959)Муҳаммад Шодий. Оқибат (ҳикоя)\nМуҳаммад Шодий. Оқибат (ҳикоя)\nЧоп этилган 08.03.2015 МуаллифZiyouz.uz\nОнасининг оламдан ўтганига ҳам ўн кун бўляпти. Қавм-қариндошлар ўз уйларига қайтишди. Ҳовли ҳувиллаб қолгандай Солиҳнинг назарида. Юраги сиқилиб гоҳ киради, гоҳ чиқади. Фотиҳахоннинг ҳам кети узилгандай – эрталабдан бери ҳеч ким кўринмади. Лекин Солиҳ ҳамон кимнингдир келишига интизор эди. Ана, у дарвоза ёнидаги ўриндиқда йўлга қараб ўтирибди…\nТалабалик давридаги ўртоқлари ҳам кўнгил сўраб келишди. Ҳаммаларимас, албатта – уч-тўрт нафари. Солиҳ уларни кўриб ўзгача ҳис-ҳаяжон гирдобига тушгандек бўлди. Айниқса самарқандлик Шомурод билан бағирлашаркан, кўзларидан тирқираб ёш оқа бошлади.\nШу тобда Баҳром жонланяпти кўз олдида. Кафедрада қолган, икки йил бурун номзодликни ёқлаган олим ўртоғи. “У нега келмади? Тузукмикин ўзи?”\nСабоқдошлардан Баҳром билан Шомурод энг яқинлари эди. Шомурод бу орада икки марта келиб кетди. Оғир дамларида ёнида бўлди. Баҳромдан эса дарак йўқ. “Боғланолмадим, бехабардир?” деган фикр кечарди хаёлидан. Лекин иккинчи бор келганида Шомурод унинг хабардорлигини айтди. “Қўлига қўнғироқ қилдим, – деди у. – Олмади. Уй телефонига қилдим кейин. Гўшакни укаси кўтарди. Айтиб қўяман, деди”.\nШомурод Баҳромнинг ҳалигача келмаганидан бир зум хаёлга ботди-ю: “Олим бўпти-ю, одам бўлмапти. Ҳалиям одам бўлмапти!” деди бошини сарак-сарак қилиб. Солиҳ эътироз билдирди: “Бу нима деганинг, Шомурод? Зарур ишлари билан банддир. Келар…”\nСолиҳ талабалик йилларини эслади. Баҳром у билан Жўйновга келиб турар, онаси қучоқ очиб пешвоз чиқар, “шаҳарлик болажоним!” дерди юзларидан ўпиб. Ҳа, Руқия опа уни ўз боласидай билар, қайтаётганида қўлига совға-саломлар тутқазаркан: “Онангизни сўраб қўйинг!” – тайинларди астойдил. Илтимос оҳангида қўшиб ҳам қўярди: “Бир опкелинг!”\nЎтган ёзда қандайдир материал излаб водийга йўли тушиб қолган Баҳром дўстининг эшигини қоққанди, Солиҳдан-да Руқия опа севиниб кетди: “Вой, шаҳарлик болам-ку?! Олим болам!”\nҲа, ўқишдан кейин ҳам хабар олиб туришни канда қилмаганди Баҳром ошнаси.\n…Солиҳ ўртоғининг мусибатидан янги газеталарни варақлаётиб хабар топди. “Эҳ!..”деб қолди кўзини катта очиб.\nБемор ётган онаси: – Тинчликми? – сўради хавотир билан. – Нимани ёзишибди?\n– Университет… таъзия билдирибди, – деди Солиҳ тутила-тутила. – Шаҳарлик ўғлингизнинг онаси…\n– Вой, мен ўлай, Баҳром ўғлимнинг онасими? – шаҳд билан бошини кўтарди Руқия опа. – Қачон?\n– Сизга ҳаяжонланиш мумкинмас-ку, ая? – деди шошиб қолган ўғли, унинг қўлини кафтларига оларкан. – Дўхтир нима деганди?\nОнасининг авзойидан юраги гупуриб кетганди Солиҳнинг. “Нега айтдим?!”\n– Ёшмиди? – изтироб билан сўради Руқия опа. – Нечаларда эди?\nБаҳром сўнгги марта келганида “Онажоним иккимиз келамиз бу сафар” деб ваъда берган эди, Руқия опани умидвор қилиб. У шаҳарлик ўғлининг елкасини зорланиб силаркан: “Шундай қилинг, болам! – деганди аллақандай орзиқиш билан. Албатта, опкелинг!”\nНасиб қилмаган экан, афсус. Санобар хола энди оламда йўқ…\n– Турақол бўлмаса.\n– Фотиҳага бормайсанми?\n– Бормайман дедимми? – тараддудланиб қолганди Солиҳ. – Лекин сиз…\n– Бехавотир боравер, болам! Менинг ташвишимни қилма. Ёлғиз қолармидим? Келин бор, Худога шукр. Ақлли, меҳрибон набираларим… – опа бир зум сукутга ботди-да, хаёлчан қўшиб қўйди: – Одамнинг қадри шундай кунларда билинади. Бировнинг боргани билан ўлган тирилмайди, лекин бир оз таскин топгандай бўлишади унинг эгалари… Яқинини йўқотган одамнинг юраги ҳувиллаб, кўзи эшикда бўлади, болам! Бу жуда оғир кун. Бошига тушган билади. Бир оғизгина тасалли, бир далдага муҳтож бўп қоларкан одам. Ким келди, ким келмади, ҳисобгаям олишади! Аҳ, ўртоғинг Баҳром…\n…Ўзини беихтиёр Тошкентда тасаввур эта бошлаган Солиҳнинг вужудини соғинчга ўхшаш бир туйғу қамраб олган эди. Талабалик йилларини эслади, ёшлигининг энг унутилмас, ажойиб ва беғубор онлари кўз олдида жонлангандек бўлиб, юраги энтикиб кетди. “Тағин қучоғингда бўламанми, қадрдон шаҳрим?!”\nЛекин… ташвиш билан отланяпти бу сафар.\nШуни хаёлидан ўтказди-ю, бошига мусибат тушган ўртоғи кўз олдида гавдаланаркан, юрагининг аллақаерида оғриқ сезди. “Нима аҳволда экан Баҳром?”\n– Эртага эрталаб йўлга чиқсам бўлмайдими?\n– Ҳозироқ йўлга отлансанг, эртага эрталаб ўртоғингникида бўласан!\n– Қани, бўл.\nСолиҳ ўрнидан турди. “Аям – ҳақ. Мусибатдан бери икки-уч кун ўтгандир шундоқ ҳам. Хабардор қилмайди-я!”\n…Дарвозадан чиқаётиб: – Ўзингизни эҳтиёт қилинг, – деди онасига.\n– Бир-икки кун менимас, ўртоғингни ўйла, – деди Руқия опа.\n– Майли. Тезда қайтаман.\n– Тезда қайтаман? Нима, борасан-у, “омин-Аллоҳу акбар”, ортгами дарров? Бегоналар шундай қилишади!\n– Тушундим, – Солиҳ онасининг елкасидан қучди.\nУ тушунганди. Бир-икки кун ёнида бўлиши керакмасми дўст бўлиб?\n– Салом ҳам, алик ҳам қарз бу дунёда, болам, – Руқия опанинг овози титраб чиқди.\n– Кун келиб етиб келади ўртоғинг ҳам. Ёнингда бўлади.\nСолиҳ ўпкаланган товушда: – Ая? – деган эди, онаси маҳзун кулиб қўйди:\n– Нима, устун бўлармиди сенинг онанг?\nСолиҳ саҳармардонда дўстининг уйига етиб борди. Таъзия билдирди. “Газетага қарамасам, бехабар қоларканман. Уч кун бўляптими? Нега қўнғироқ қилмадинг?” демоқчи бўлди-ю, раъйидан қайтди. “Мавридими? Телефонмиш. Одамнинг нима аҳволга тушиб қолиши маълум-ку, бундай кунларда?”\nЭшитибоқ йўлга тушгани яхши бўлди, нима бўлгандаям. Дўстининг юзи ёришгандек бўлди:\n– Руқия опамлар яхши юриптиларми? Келин, болалар…\nСолиҳ куни билан азадор дўстининг ёнидан жилмади. “Бекорга айтилганми, дўст бўлсанг, ёнимда бўл, деб?”\nКечқурун Баҳромнинг ён қўшниси Солиҳни ўз уйига бошлади.\n– Чарчадингиз, кун бўйи фотиҳахонга қараб. Энди бир пас дам оламиз.\n– Лекин Баҳром…\n– У ҳам келади.\nДастурхон ноз-неъматга тўла эди. Солиҳ ўзини нороҳат ҳис қила бошлаганди, уй эгаси: – Тўйгамас, азага келганман-ку, дея хижолат бўп ўтирманг, – деди жилмайган кўйи. – Санобар опам яхши яшадилар – етмиш олти! Шу улуғ ёшда кетиш азамас – тўй! Ҳар кимгаям насиб қилавермайди!\nСолиҳнинг ичида нимадир узилиб кетгандай бўлди. “Азамас, тўй? Тўй… денг?\nТўғри, ҳар кимгаям насиб қилавермайди бу ёш, аммо… қанақасига тўй?!”\nУ изтиробини яширишга тиришаркан эшикка хавотиромуз қаради. “Хайрият ҳам Баҳром эшитмади. “Тўй”ни эшитганидами…”\nЮзида табассум билан Баҳром кириб келди.\n– Дўстим Жўйновнинг мард ўғлони, – деди Солиҳнинг ёнига жойлашаркан. – Уйига борсам, оёғим тагида қўй сўяди.\n– Хўш, кейин? – Уй эгаси синашта боқди Баҳромга. – Шишалардан энг сархили безайдими дастурхонни?\nУй эгасининг қўлида шиша кўриб, Солиҳнинг энсаси қотди. “Бу нимаси? “Поминка”ми?”\n– Яшиги билан опчиқади! – деди Баҳром ғурурланиб. – Лекин бир айби бор – ичмайди.\n– Шунақами? Бўлмаса энди ичадилар. Дўстим деб кептиларми, шунча йўл босиб…\nСолиҳнинг аъзойи баданини совуқ тер босганди. “Узоқ йўлдан келган меҳмонни дебми шунча тараддуд? Раҳмат! Лекин манави савил… У томон таъзияхона-ку?!”\nШуни хаёлидан ўтказаётганди, Баҳром қўшниси узатган пиёлани олди. Сочлари тикка бўлди Солиҳнинг. Кўзларига ишонмасди. “У нима қиляпти?”\nИккинчи қадаҳдан Баҳром ўзини йўқотаёзди. Хўрлиги келибми, Солиҳни бағрига босаркан: – Энди менинг онам – Руқия опамлар, – дея ҳўнграб йиғлади. Дўстини афтодаҳол кайфиятда кўриб, Солиҳнинг юраги увишиб кетди.”Дардингни тушунаман, ўртоқ, лекин ичмаслигинг керак эди! Биров кўрса нима дейди?”\nМавҳум бир қайғу Солиҳнинг вужудини тирнар, юраги эзиларди. “Дўстим, сенга нима бўлди? Нега ичдинг? Онажонимнинг жойи жаннатда бўлсин, деб қилган шунча илтижоларинг нима бўлади? Шунча фотиҳахоннинг дуо-ю муножотлари-чи?”\n– Баҳром кўтарди-ку, сиз олмайсизми, меҳмон? – унинг хаёлини бўлди уй эгаси.\n– Мажбур қилма, – деди Баҳром унга. – Айтдим-ку, унинг ўрнигаям мен оляпман, деб.\nСолиҳ ўтирган жойида бетоқат қимирлади-да, мунгли нигоҳини Баҳромга қадаб: – Ўртоқ, менга рухсат… – деди. “Ҳа, кетиш керак. Бир-икки кун деб ўтирмай кетишинг керак, Солиҳ!”\n– Ўтириб тур, Нўъмонни чақирай, – деб Баҳром ўрнидан турди. У эшикдан чиқди-ю, Солиҳ:\n– Нўъмонни дедими? Нўъмон ким? – сўради ҳамроҳидан.\n– Укаси, – жавоб қилди уй эгаси.\nБаҳромнинг укаси машинаси билан уни Қўйлиққача элтиб қўйди.\nЙўловчи машинага ўтираётиб: – Хайр! – деди Солиҳ.\n– Яхши етиб боринг. Салом айтиб қўйинг холамга!\nМашина йўлга тушди. Бошида дўппи, эгнида тўн, соқол-мўйлови бир оз ўсган бўлса-да, қандайдир дилкаш, истараси иссиқ Нўъмон анчагача Солиҳнинг кўз олдида қолди.”Яхши одам экан!”\nҚўқонга етиб ҳайдовчидан: – Биздан қанча? – деб сўраганди, у: – Йўлкира тўланган, – деди.\n– Нима? – деб бўшашгандай бўлди Солиҳ.\n“Қизиқ иш қилиб қўйибди-ку, Баҳромнинг укаси? Хайр…”\nСаҳарлаб уйларига кириб борганди: – Дарров қайтдингми? – деди Руқия опа, пешвоз чиқаркан.\n– Эртага келмоқчийдим. Қололмадим.\n– Онангни ўйлаб-а? Айтувдим-ку, менинг ташвишимни қилма, Худога шукр, тузукман, бир-икки кун ўртоғингнинг ёнида қол, деб. Ҳа, майли. Ўзи тузукми?\n– Тузук. Сўраб қўйди сизни. Ҳа, яна…\n– Нима, яна?\nСолиҳ ихтиёрсиз равишда хўрсиниб деворга қараганди, онаси:\n– Гапир, нега жимиб қолдинг? – такрорлаб сўради.\n– Йиғлаганча мени қучоқлаб “бундан кейин менинг онам – Руқия опамлар”, деди шаҳарлик ўғлингиз.\nРуқия опанинг ранги ўзгарди, ўксик кўзлари пир-пир учди.\n– Наҳот… – деди бир қалқиб. – У… шундай дедими?\nСолиҳ ўзини койиди. “Шартмиди шуни айтишинг?”\nДеворга суянганича беҳол-бемажол туриб қолган Руқия опа: – Сен билан боришим керак экан, – деди йиғлаб юборгудай бўлиб. – Нега бормадим? Бир оз бўлса-да, юрагига далда бўлмадим?\nҲаёт шу экан, кўп ўтмай Руқия опа ҳам дунёни тарк этди. Баҳромнинг куни Солиҳгаям тушди – тасаввур этганидан-да қаттиқроқ экан бу кўргилик. Бошига тушгангина билар экан!\nОнасининг “ким келди, ким келмади, албатта, ҳисоб-китоби бўлади” мазмунидаги гапи Солиҳнинг хаёлидан ўтди. Тўғри экан!\nЛекин нега Баҳром келмади? Ҳамма келди, у келмади?\n“Етиб келади, дегандингиз, аяжон. У келмади. Ёнимда бўлмади!”\nШомуроднинг “У одам бўлмади” дейиши қулоғи тагида жарангларкан, дилида аллақандай ғашлик уйғонди, миясининг қаеридадир бир гумон йилт этди. “Балки… ҳақдир Шомурод? Келмасмиди, агар одам бўлса? Уни бир боласидай биларди-ку, раҳматли онам?!”\nБаҳромнинг қадаҳ кўтариши кўз олдида жонланди. “Онасига ўлганига уч кун бўлмай ичиб ўтириши эсингдами?”\nБўшашганича дарвоза олдидаги ўриндиқда ўтирган Солиҳнинг кўзлари илинди, қаршисида Баҳром пайдо бўлгандек бўлди. Кўзлари жиққа ёш: “Руқия опам…”\nСолиҳ кўзларини очди, ҳаммаси туш эканлигини англади. “Унга бир гап бўлган. Келарди, бўлмаса. Қўнғироқ қилайми?”\nҚўл телефонини чиқариб, боғланмоқчи бўлди. Афсус, ҳар доимгидай ўчирилган. “Балки рақами ўзгаргандир?”\nКўзлари жиққа ёш олим ўртоғи тағин қаршисида кўрингандай бўлди-ю: “Баҳром ёмон одаммас, – у ҳақида фикри ўзгарди. – Бир қадрдоним! Зиёфат уюштириш кўнглига сиғди, ичди, деб бўшашиб қайтгандим. Тўғри, ичиши яхши бўлмади, аммо… меҳмон ҳаққи-ҳурмати деб қилинганди-ку, ҳаммаси?! Ичи тўла дард бўлса-да, меҳмонни деб заҳар ичишгаям ҳозирмасмиди азиз ўртоғим?\nБир сабаб борки, келолмаган. Жони соғ бўлса, келади! Омон бўлсин-да, ишқилиб…”\n…Машинанинг гуриллаб сал нарироқда тўхташи мунғайибгина ўтирган Солиҳнинг ғамгин ва паришон хаёлларини тарқатиб, кўнглида умидворлик ҳиссини уйғотди. Юраги сиқилиб ўтирувди бир ўзи. Келишяпти, унга далда бўлгани! Бекорга айтишганми, одам тафтини одам олади, деб?\nСапчиб ўрнидан турган Солиҳнинг қўллари кўксида эди.\nУч-тўрт нафар тушишди. Улардан бири ёшроқ ва новча киши эди. Юраги жиз этди – Баҳромга ўхшаб кетарканми? Йўқ, ўзи! Ўзи!!\nЮраги гупурлаб: “Баҳром!” деб қичқиришига сал қолди.\nАйтмаганмиди, ана биродари! Кечроқ бўлса-да, у келди! Келмаслиги мумкинмиди?! Тағин нималар деб юрибди Шомурод… Сен ҳам қанақа хаёлларга бординг, Солиҳ!\nСолиҳнинг ўпкаси тўлиб, ўкириб юборишига сал қолди: “ Она, ўғлингиз! Шаҳарлик ўғлингиз келди, аяжон! Олим ўғлингиз…”\nУлар яқинлашишди-ю, тузукроқ разм солган Солиҳ тўсатдан янглишганини англади – у бошқа-ку?!\nБўшашиб кетди. Алам-изтироб хуружини босишга тиришаркан, шоша-пиша кўз ёшларини артди.\nДарвоза ёнидаги ўриндиққа ўтирдилар. Кексароқ меҳмон оят тиловат қилар, ҳамроҳлари бош эгиб ўтирар, Солиҳ зимдан новча фотиҳахонни кузатарди. “Ўхшар экан-да, одам ҳам!”\nҲамроҳлари таъзия билдириб узоқлашишди, новча киши яқинлашиб Солиҳни бағрига босди.\n– Бандалик экан, акажон.\n– Аллоҳнинг иши…\nСолиҳнинг вужуди титраб кетди. “Самимий инсонлар кўп! Лекин бу ким бўлди? Иссиқ кўриняптими қандайдир? Қаерда кўрганман?”\n– Танимадингиз чоғи, Солиҳ ака?\n– Мен Нўъмонман – Баҳром ўртоғингизнинг укаси.\n– А, Нўъмон… жон? – Солиҳ ҳаяжондан энтикиб, азбаройи тезда танимаганидан хижолатдан ёниб, унга бошдан-оёқ разм солди. – Вой, Баҳромнинг укасиман, денг? – Солиҳ меҳмонни қайта бағрига босаркан, кўзларидан ёш чиқиб кетди. – Узр, танимаганимни қаранг. Баҳром нега келмади?\n– Сал… мазалари йўқ эди акамнинг, – Нўъмон нигоҳини олиб қочди.\n– Йўқ, йўқ. Хавотир оладиган нарса йўқ.\n– Ишлари кўпайиб кетган, денг, – Солиҳ маҳзун жилмайди. – Тушунаман.\n– Лекин келадилар.\n– Худо хоҳласа… Аммо ҳозир сизни кўриб кўнглим тоғдай кўтарилди, Нўъмонжон. Миннатдорман!\n– Қўйсангиз-чи, ака, – деди Нўъмон Солиҳнинг кўзларига қарамасликка тиришиб. – Мен фақат…\nНўъмон пичирлаб тағин бир нима деди. Солиҳ унинг “қарз, зиммамдаги қарзим” деган сўзларини эшитгандай бўлди, холос. Қарз!\nСолиҳ беихтиёр: – Кўзларим тўрт эди, Нўъмонжон! – деган эди, у:\n– Акамгами? – сўради, хижолатомуз нигоҳи билан ер чизиб.\nНўъмоннинг ҳамроҳлари машина ёнида кутиб туришарди.\n– Илтимос, уларни чақиринг. Бир пиёла чой!\n– Узр, шошиб туришибди. Уларга рухсат бериб, мен қолишим мумкин.\n– Ростданми? – кўзлари чақнаб, тағин Нўъмонни қучоғига тортди Солиҳ.\nҲаяжонининг чеки йўқ эди.\n← Аввалги Аввалги Вали Аҳмаджон (1952)\nКейинги → Кейинги: Ханифа Солиҳова (1939)


«Солиқ ва божхона хабарлари» газетасининг 2020 йил 12 май 19-сони - Gazeta.Norma.uz\n«Солиқ ва божхона хабарлари», №19, 2020й. 12 май\nТўқимачилик: компанияларга фаолиятини тиклашга ёрдам берилади\nПрезидентнинг 5.05.2020 йилдаги ПФ-5989-сон Фармони (ҳужжатнинг матни «СБХ» газетаси ушбу сонининг ҳужжатлар пакетида чоп этилмоқда) билан тўқимачилик ва тикув-трикотаж саноатини қўллаб-қувватлашга доир кечиктириб бўлмайдиган чора-тадбирлар белгиланди.\nТегишли чора-тадбирлар Президентнинг 2020 йил 7 майда имзоланган ПҚ-4707-сон «Экспорт фаолиятини янада қўллаб-қувватлаш чора-тадбирлари тўғрисида»ги қарорида белгиланган.\nКоронавирус пандемияси даврида хўжалик юритишнинг мураккаб шароитларида корхоналарни қўллаб-қувватлашнинг вариантларидан бири пул маблағларини қарзга бериш, шу жумладан фоизсиз асосда қарзга бериш бўлиши мумкин.\nФойда солиғи қандай тўланади 2020 йилда\nХўжалик юритиш фаолиятининг қисқариши шароитларида фойда солиғи тўловчилари бўнак тўловларини аввалги чорак якунлари бўйича эмас, балки кутилаётган солиқ солинадиган фойдадан келиб чиқиб бўнак тўловлари суммаси тўғрисида маълумотнома тақдим этиш воситасида тўлаш ҳуқуқига эга бўлишди (3.04.2020 йилдаги ПФ-5978-сон Фармоннинг 15-б. 10-хатбошиси).\nФақат битирувчилар учун имтиёзлар\nКорхона коллеж ўқувчисини ярим ставкага ишга қабул қилди. Касб-ҳунар коллежи ўқувчиси бўлган ходим бўйича корхонада қандай солиқ оқибатлари юзага келади?\nОлий ўқув юртида таълим олиш: тўлов вариантлари\nКорхона ходимлари ўз иш ҳақларидан фарзандларининг олий ўқув юртида ўқиши учун тўлов тўламоқчи бўлишяпти. Корхона тўловни тўғридан-тўғри олий ўқув юртига ўтказиши ва имтиёзни қўллаши мумкинми? Ходимнинг пластик карточкасига унинг фарзандининг ўқишининг контракт тўловини тўлаш учун пул маблағлари ўтказилишига рухсат этиладими? Бунда ЖШДС бўйича имтиёзни қўллаш мумкинми? Буни қандай шартнома билан расмийлаштириш лозим?\nХизматларни импорт қилишда фойда солиғи\nКомпаниямиз Латвия Республикаси резиденти билан Европадан Ўзбекистонга автомобиль транспортида ташиш хизматларини кўрсатишга шартнома тузди (яъни автомобиль транспорти ЎзР чегарасини кесиб ўтади). Норезидент Ўзбекистонда фаолиятини доимий муассаса орқали юритмаяпти. Ҳамкоримиз белгиланган тартибда расмийлаштирилган резидентлик сертификатини тақдим этганда ҳамда ушбу ҳужжат мавжуд бўлмаганда, солиқ агенти сифатида ташкилотимизда норезидентнинг даромадларидан олинадиган солиқ бўйича қандай солиқ оқибатлари юзага келиши мумкин?\nВоситачилик шартномаси бўйича ҚҚС\nКорхона воситачилик шартномаси бўйича маҳсулот реализация қилади ва ушбу шартномада воситачи сифатида иштирок этади. 2019 йилда у ЯСТ тўловчиси бўлган. ҚҚС тўловчи комитентга тегишли товарлар реализация қилинган. Шу муносабат билан харидорларга ҚҚС билан ҳисобварақ-фактуралар ёзиб берилган. Харидорлар томонидан ҚҚС ҳисобга олинган, ҚҚС ҳисоб-китобида етказиб берувчи сифатида воситачи кўрсатилган. 2020 йилда ДСИ кўрсатилган ҚҚС суммасини тўлашга талабномани воситачига юборди. Воситачи солиқ инспекциясига 2019 йилда воситачилик шартномаси бўйича товарларни реализация қилишдан айланма комитентда ҚҚС солинадиган айланма ҳисобланишини қандай исботлаши мумкин?\n«Тўқимачилик ва тикув-трикотаж саноатини қўллаб-қувватлашга доир кечиктириб бўлмайдиган чора-тадбирлар тўғрисида»\n«Коронавирус пандемияси даврида озиқ-овқат хавфсизлигини таъминлаш, мавжуд ресурслардан оқилона фойдаланиш, қишлоқ хўжалигини давлат томонидан қўллаб-қувватлашнинг қўшимча чора-тадбирлари тўғрисида»; «Ҳудудларни ижтимоий-иқтисодий ривожлантиришни рейтинг баҳолаш тизимини жорий этиш тўғрисида»\n«Ўзбекистон Республикаси Вазирлар Маҳкамасининг «Ўзбекистон Республикаси Президентининг «Тўғридан-тўғри хусусий хорижий инвестицияларни жалб этишни рағбатлантириш борасидаги қўшимча чора-тадбирлар тўғрисида»ги Фармонини амалга ошириш чора-тадбирлари ҳақида» 2005 йил 2 августдаги 180-сон қарорига ўзгартиришлар киритиш тўғрисида»\nЎзР МБ бошқарувининг «Ўзбекистон Республикасида нақд пулсиз ҳисоб-китоблар тўғрисидаги низомни тасдиқлаш ҳақида»ги қарори\nКод ўзгартирилса – мақом ҳам ўзгаради\nБизнинг МЧЖ 2018 йилнинг охирида рўйхатдан ўтказилган, унга ИФУТ бўйича 41.20.1 «Уй-жойлар қурилиши» коди берилган. Уй-жойлар қурилишии 2019 йил апрель–май ойларида бошланган, бир вақтнинг ўзида 2019 йил октябрдан бошлаб ЎзР ТХБ орқали олинган цемент сотилган. Статистик ҳисоботларни тақдим этишда улгуржи савдодан тушум ҳисобга олинган. Қурилиш тугалланмаганлиги сабабли бизга уй-жой қурилиши бўйича тушум бўлмаган. Статистик ҳисоботлар топширилганидан сўнг ИФУТ бўйича 46.73.0 «Ёғоч материаллари, қурилиш материаллари ва санитария-техника ускуналари улгуржи савдоси» коди берилди. Статистика органи томонидан йил якунлари бўйича берилган ИФУТ коди корхонани давлат рўйхатидан ўтказиш чоғида берилган коддан фарқ қилиши қандай оқибатларга олиб келиши мумкин?\nҚҚС: шартсиз имтиёзлар\n«Ургут» ЭИЗ иштирокчиси томонидан мазкур имтиёз мақсадли ҳисобланганлиги сабабли товарларни импорт қилишда тўланмаган ҚҚС суммаси ҳисобга олиниши мумкин. Товарларни импорт қилишда мақсадли имтиёз амал қилиш муддати тугагунига қадар амал қиладими?\nҚҚС бўйича харажатлар – фойда солиғи ҳисоб-китобида\nФойда солиғи ҳисоб-китобига 2-илованинг 0116-«Қўшилган қиймат солиғи бўйича харажатлар» сатрида қандай харажатлар кўрсатилади?\nАдвокатлар ҳайъатига солиқ солишнинг ўзига хос жиҳатлари\nАдвокатлик бюроси қандай солиқларни тўлайди ҳамда қандай солиқ ҳисоботларини ва бошқа ҳисоботларни топширади?\nТИФ иштирокчилари саволларига ДБҚдан жавоблар\nЎзбекистон Республикаси Президентининг «Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида»ги Фармонига (19.03.2020 йилдаги ПФ-5969-сон) биноан Давлат божхона қўмитасида юкларни чегара божхона постлари орқали тезкорлик билан ўтказиш, уларнинг узлуксиз божхона расмийлаштирувини, шунингдек, экспорт ва импорт қилинаётган товарларга рухсат берувчи ҳужжатларнинг берилишини таъминлаш бўйича тезкор штаб фаолияти йўлга қўйилган.\nБожхоначилар «Саховат ва кўмак» тадбирларида фаол\nШерободдаги мактабда божхоначига бюст ўрнатилди\nҲар даврнинг ўз қаҳрамонлари, ҳар масканнинг ўз «йўлчи юлдуз»лари бўлади. Сурхондарё вилояти Шеробод туманида божхоначи Ботир Давлатов ана шундай қаҳрамонлардан ҳисобланади.\nНоутбук халтасида қандай «мужда» бор эди\nНоутбук, планшет ва бошқа гаджет технологиялари одатда билим ва маърифат тарқатувчи воситалар ҳисобланади. Лекин божхона органлари ходимлари иш жараёнида бу замонавий технологияларни қалқон қилиб олмоқчи бўлган «олчоқ»ларни аниқлашди.


Фёдор Емельяненко нокаутга учради\n07:23 28 Май 2020\n11:05 27.01.2019 Ҳавола олиш\nРоссиялик афсонавий яккакурашчи Федор Емельяненко кеча Лос-Анжелесда бўлиб ўтган жангда Райан Бейдерга мағлуб бўлди.\nТОШКЕНТ, 27 янв – Sputnik. Россиялик аралаш яккакурашчи Фёдор Емельяненко Bellator бош соврини учун оғир вазндаги жангчилар орасида бўлиб ўтган жангда Райан Бейдерга мағлуб бўлди, деб хабар қилмлқда РИА Новости.\nЛос-Анжелесда бўлиб ўтган жангда, Бейдер ўнг қўли билан Фёдорнинг юзига кучли зарба беришга муваффақ бўлди. Зарба Фёдорнинг нокаут бўлишига ва кўзи остида териси шикастланишига олиб келди. Жанг 30 сония давом этди. Шундан сўнг рефери жангни тўхтатди.\nБелашувдан сўнг Фёдор Емельяненко унинг соғлиғига жиддий зарар етказилмаганлигини хабар қилди. 42 ёшли Емельяненко учун бу олтинчи мағлубият бўлди. Ўз карьераси давомида Фёдор 38 марта ғалабага эришган. 27 ёшли Бейдер эса 27 ғалаба ва 5та мағлубиятга учраган.


Ўзбекистон халқ шоири Шукруллога “Турк дунёсида йилнинг адабиёт кишиси” мукофоти берилди\n14 апрел 2021, Тошкент вақти: 19:02\nЎзбекистон халқ шоири Шукрулло.\nТурк дунёсининг 2017 йилдаги маданий пойтахти Туркистон шаҳрида бўлиб ўтаётган “Турк дунёси адабий нашрлари муҳаррирларининг 7-конгресси”да Евросиё Ёзувчилар уюшмасининг “Турк дунёсида йилнинг адабиёт кишиси 2016” мукофоти буюк ўзбек шоири ва ёзувчиси Шукруллога тақдим этилди.\nБу ҳақда хабар қилган Ziyouz порталига кўра, 96 ёшли Шукрулло домла конгрессга кела олмагани учун совринни топшириш ваколати портал муҳаррири Давронбек Тожиалиевга топширилган.\n“Турк дунёсида йилнинг адабиёт кишиси” мукофоти ҳар йили туркий дунёнинг энг ҳурматли ва уста шоир-ёзувчиларига тақдим этилади. Бу мукофотга 2011 йили Али Оқбош (Туркия), 2012 йили Анор (Озарбайжон), 2013 йили Тўлен Абдик (Қозоғистон), 2014 йили Исмоил Бўзқурт (Кипр), 2015 йили Умар Султонов (Қирғизистон)сазовор бўлган.\nШукрулло (Юсупов) 1921 йил 2 сентябрда Тошкент шаҳрининг Шайхонтоҳур даҳасида туғилган. Ўзбекистон халқ шоири (1981). Ўзбекистонда хизмат кўрсатган маданият ходими (1977). Педагогика билим юрти (1935— 38) ва Низомий номидаги Тошкент педагогика институтини тугатган (1944).\nИлк шеърлар тўплами — «Биринчи дафтар» (1949). «Қалб қўшиқлари» (1949), «Ҳаёт илҳомлари» (1959), «Умрим борича» (1960), «Инсон ва яхшилик» (1961), «Зарралар» (1973), «Суянчиқ» (1977), «Яшагим келади» (1978), «Сенинг бахтинг» (1988), «Тўқилган дардларим» (2001), «Шафақ» (2007) ва бошқа шеърий асарлар муаллифи. Кўплаб достонлар («Аср баҳси», 1985), болаларга аталган шеър ва эртаклар («Юлдузлар, 1964) ҳамда шеърий драмалар («Ҳасрат боғи», 2004) ёзган. «Жавоҳирлар сандиғи» (1983) эссеси, катағон даври даҳшатлари ҳақидаги «Кафансиз кўмилганлар» (1989) автобиографик қиссаси, «Тирик руҳлар» (1999) роман-хроникаси ҳам бор. Алишер Навоий номидаги Ўзбекистон Республикаси Давлат мукофоти лауреати (1994). «Дўстлик» (1994) ва «Эл-юрт ҳурмати» (1999) орденлари билан мукофотланган.


Суратлар тавсифини ўқиш учун уларнинг устига босинг.\nТошкент шаҳри Мирзо Улуғбек тумани Олтинтепа — 10 маҳалласи (ҳозирги Олтинтепа маҳалласи), Паркент 4-берк кўчасида жойлашган уйлар Тошкент шаҳар ҳокимининг 2018 йил 30 апрелдаги 698-сонли қарори билан бузиладиган ҳудудга киритилган эди. Ушбу ҳудуддаги бузилиш ишлари эса 2016 йилнинг баҳор фаслидаёқ бошланган.\nЎша йилнинг кузига келиб хонадонларнинг деярли ярми янги уйларга кўчиб чиқишган. Уларнинг уйлари бузиб ташланиб, аллақачон кўп қаватли уйлар қуриб битказилди. Маҳалладаги қолган хонадонларнинг тақдири ҳалигача номаълум.\nБузилиш арафасида турган маҳалла ҳикояси Ўзбекистон журналистика ва оммавий коммуникациялар университети талабаси Нодира Сулаймонова фотосуратларида.\nПаркент, Маҳтумқули ва Оҳангарон кўчаларини бирлаштириб турувчи йўл ўтказмаси атрофидаги маҳалла.\n100дан ортиқ хонадон эгалари уйлари бузилишини кутиб яшамоқда.\nУшбу кўчанинг собиқ номи «4-тупик Генерала Петрова» дея номланган. Тахминларга кўра, бу маҳалла иккинчи жаҳон уруши тугагандан сўнг, айни қийинчилик даврларида барпо этилган. Аввалига бу ерга уруш даврида эвакуация қилинганлар жойлаштирилган. Вақт ўтиб маҳаллий аҳоли ҳам бу ерга кўчиб келишни бошлаган. Ҳозир бу маҳаллада яшайдиганлар 90-йиллардан кейин кўчиб келишган. Кимдир қурилиш қилиб, яна кимдир оқлаб, кўкаламзорлаштириб ўзига қулай шароит қилишга ҳаракат қилган.\nБузиладиган маҳалла ҳудудининг уч поғонали кўприк устидан олинган сурати.\n2020 йил карантин чоралари киритилишидан сал олдин кўча бир текисда ўраб олинган.\nБузиладиган ҳудуд тўсиқлар билан ўраб олинган. Ҳудуднинг ёнида янги қурилган турар-жой қад кўтарган. Кўп қаватли бинолардан "бемалол" маҳалла ҳудудини ва унинг аҳолисининг ҳаётини томоша қилса бўлади.\nЎраб олингунга қадар бу ердаги ҳовлилар чуқурликда жойлашган бўлган. Хонадонлар бузилгач, қолдиқлари ўз ерига кўмилди. Вақт ўтиб аҳвол шундай давом этмоқда. Чап тарафдаги барча уйларнинг шу томондан кўриниши аянчли ва хатарли кўриниш олган.\nҲудуд беркитилгандан сўнг бўш ерлар турли хил ахлатларга тўляпти.\nМаҳалла бузилиши айтилганига роппа-роса 5 йил ўтиб ҳам, айрим хонадонлар тақдири мавҳумлигича қолмоқда. Баъзилар ижарага чиқиб кетишга мажбур бўлган.\nБаъзилар уйларида қурилиш-таъмирлаш ишларини қилган, бошқалар эса уйи бузилишни кутиб, тегинмаган, тўй қилиб, оила аъзолари кўпайган бўлса-да, бир уйда сиқилиб яшашмоқда.\nЧап бурчакдаги уй огоҳлантиришларга қарамай қурилган. Сиғишмай қолганлар мажбурлигидан уй қуряпти. Уларнинг янги уйга қачон кўчиши маълум эмас.\nУшбу икки қаватли уйни қурган уй эгалари ҳеч қачон бу кўча бузилишига ишонмаса керак. Боиси бу уй 5 йил ичида қурилган. Улар қўшниларни иссиққина нон билан сийлайди. Яқинда уй ичидан кичкина дўкон очилди. Савдо-сотиқ авжида.\nКўчишидан умид қилиб турган маҳалла аҳли ҳудудда 3 поғонали кўприк қурилиши сабабли бирданига катта йўлидан айрилди. Ишга, ўқишга 1−1,5 бекат пиёда юриб: куз-қишда ботмон лой кечиб Тошкентнинг нуфузли офисларига, ўқув даргоҳларига қоп-қора «лоябзал»да кириб боришган. Баъзи эринмаган қўшнилар иккиталаб оёқ кийими олиб юрган.\nБаҳор-ёзда қорайган оёқлар оппоқ бўлиб ишга, ўқишга қатнашди. Бунга уюм-уюм тупроқ сабаб бўлади: кимнингдир ёнидан машина ўтса, бир зумда қум бўрони бўлгандек бошдан оёқ оппоқ чангга бурканиб қолади. Йиллар давомида чанг-тўзон, тақир-туқур шовқинда яшаган хонадондагилар, эндиликда ёнгинасидаги «дом»дагиларга томошақовоқ бўлиб яшаяпти.\nЛойли, қумли сўнг асфальт ётқизилиб яна шағалли йўлга айланиб қолган кўчанинг йўллари.\nКерагидан ортиқ сим-кабелларнинг тартибсиз жойлашуви, маҳаллада электр энергиясининг ўчишига сабаб бўлади. Бундан ташқари, янги қурилган кўп қаватли уйларнинг ва шу маҳаллада жойлашган хонадонларнинг электр таъминоти битта тармоқда бўлгани сабабли аҳоли орасида келишмовчиликлар юзага келади.\nЎйинга тўймайдиган болалар машиналар кириб-чиқадиган кўчанинг шағалли йўлларида югуриб, велосипед учишмоқда. Атрофда ҳали қуриб битказилмаган кўп қаватли турар-жой.\nБолалар майдончасини кўрмай, нима эканлигини билмай ўсаётган жажжи болажонлар. Ўйнагани ўйинчоқ, учгани арғимчоқ эмас, ушлагани – қум!\n4-берк кўчадан «Иссиқсув» ва «Тарнов» кўчалари билан туташ жинкўча.\nСуратлар муаллифи: Нодира Сулаймонова


Австралиянинг Аделаида шаҳрида ўзбек муҳожирлари “Ўзбек миллий мактаб”и ташкил қилишди.\nХорижда яшаб ўз она тилини унитаётган болалари келажагидан хавотирга тушган ўзбек ота-оналари “Ўзбек миллий мактаби”ни ташкил қилишга қарор қилишган.\nАйни пайтда “Ўзбек миллий мактаби”да 5 ёшдан 14 ёшгача бўлган 25 нафар бола таҳсил олаяпти. Яқин келажакда ўқувчилар сони 50 нафарга етиши кутилмоқда.\nАндижонда ўқитувчилик билан шуғулланган Раъно Ражапова “Ўзбек миллий мактиби”да бошланғич синф ўқувчиларига дарс бераяпти.\nРавшанбек Ваҳобовнинг бир ўғли ҳам “Ўзбек миллий мактаби”да ўқияпти.


- Март 21, 2019\nХатна қилиш таъкидланган суннатлардан ҳисобланади. Ҳадиси шарифда Пайғамбар алайҳиссалом: “Хатна қилиш эркакларга суннат, аёлларга икромдир” деганлар. Имом Аҳмад ривояти.\nШимолий Африка диёрларида аёлларни ҳам хатна қилинади. Бизнинг уламолармиз қиз болани хатна қилиш иссиқ ўлкаларга хос эканини таъкидлаганлар.\nХатна қилиш учун алоҳида вақт ва ёшни белгиланмаган. Лекин гўдак касалманд, жисмонан заиф бўлмаса, кечиктирмай тезроқ хатна қилиш тавсия этилади.\nХатна қилувчи киши суннатни амалга ошираётганини ҳис қилиб, унга бериладиган ажр-савобдан умид билан бола ҳақига дуо ила бошлаши керак.\nБоланинг закари учи букилган бўлса териси остидан ва у аъзоси устидан кам-кам милни суқиб, ичидаги ёпишган терини кўчирилади ва мил устига олиб, най қамишдан бўлган бир қисқич билан тутиб кесилади. Ушбу суннатни бажарувчи кишининг қўли қувватли, ўзи чаққон, эҳтиёткор ва устозидан рухсат олган бўлиши керак. Токи бепарволик қилиб ёш ўғлонларнинг ҳалокатига сабабчи бўлиб қолмасин.\nИлмий-тиббий адабиётларда берилган изоҳ, маълумотларга кўра, ўғил болани хатна қилиш тиббий тилда постеотомия деб аталади.\nИнсон вужудида модда алмашинуви узлуксиз давом этиши туфайли сийдик орқали 150 дан зиёд компонентлар, шу жумладан, сув, организм учун кераксиз бўлган чиқиндилар (мочевина, сийдик кислотаси), эриган ҳолатдаги турли минерал тузлар, шунингдек заҳарли моддалар, хилтлар ташқарига чиқади. Одатда тузлар кристаллар ҳосил қилади, чўкмага тушади, тошларга айланади. Натижада, жинсий олат боши териси, унинг юпқа пардаси яллиғланади. Аниқроғи, хатна қилинмаган ўғил болаларда фимоз, парафимоз касалликлари кузатилади. Ўша жойда қичишиш, ачишиш, шиш, оғриқ пайдо бўлади. Бу ҳолат боланинг пешоб қилиши жараёнида кучаяди, унинг чинқириб йиғлаши ва безовта бўлишига олиб келади. Бунинг яна бошқа салбий таъсирлари ҳам борлиги ҳақиқат. Баъзан эса, жинсий олат бошининг сиқилиб қолиши сабабли бемалол пешоб ажратиш қийинлашади. Бундай оғир ва таҳликали ҳолатларда беморга кўрсатиладиган энг ишончли ва шошилинч тиббий тадбирлардан бири хатнадир.\nДоктор Форис Алвон айтади: “Хатна қилишнинг саломатликка катта фойдаси бор. Унга фақатгина пасткаш, мутаассиб ёки ўта нодон киши шубҳа билан қарайди.\nДарҳақиқат, ғарбликлар аввваллари хатна қилишни танқид қилар эдилар. Сўнги йилларда ушбу суннат амалнинг фойдаларини кашф қилгач, улар ўз хатоларини тушуниб етмоқдалар. Ҳатто баъзилари ёши катта бўлишига қарамай ушбу суннатни ўзларига лозим тутмоқдалар.\nХатна қилмаслик туфайли бавл қилгандан кейин хатна қилиш зарур бўлган қисмда бактериялар кўпаяди, натижада мазкур жой турли касалликлар учун бўшлиққа айланади. Пайдо бўлган жинсий касалликлар сийдик йўли орқали қовуқ ва буйракка ёки мояк, простата бези, уруғ пуфакчаларига ўтади.\nХатна қилиш жинсий аъзода саратон касаллиги пайдо бўлишининг олдини олади. Зеро, хатна қилинган кишиларда бу касаллик бўлмайди. Чунки боланинг ёшлигидаёқ хатна қилиш ушбу касалликнинг олдини олиш гарови ҳисобланади.\nБаъзан эркакдаги яллиғланиш оилавий муносабатлар орқали аёлга ҳам юқиб, унда жинсий аъзо ёки бачадон бўйинчаси яллиғланиши ва йиринглашига сабаб бўлади. Гоҳида бачадонда яллиғланиш кучайиб кетгач бепуштликка олиб келади!”.\nДемак, динимизнинг шиорларидан ҳисобланган ушбу хатна қилиш туфайли катта ажрга эга бўлиш билан бирга, нафақат инсоннинг ўзи балки жамиятдаги турли касалликларнинг олди олинади.\n982 марта ўқилди\nДругие материалы в этой категории: « Нишонга урилган гаплар: “Албатта, Аллоҳ Ўзига илтижо қилган, ёрдам ва паноҳ сўраган қалбни ёрдамсиз қолдирмайди!”\tҚачон сен подшоҳ бўлсанг, шунда аёлинг малика бўлади »\nГўзал, лекин одобли эмас!\nСавоби ҳажга тенг бўлган амаллар